title: Kiilojärvi

text: Järvi on 300 metriä pitkä, 150 metriä leveä ja sen pinta-ala on 2,8 hehtaaria. Kiilijärvi sijaitsee suon reunassa ja suona oja on johdettu järveen. Järven laskuoja lähtee järven pohjoispäästä ja virtaa 450 metriä pudoten 7,5 metriä ennen kuin se laskee Naarvajärven Kiilosenlahteen. Kiilojärven valuma-alue on pieni, mutta mataluudesta johtuen veden laskennallinen viipymä järvessä on vain 64 vuorokautta. Järven rantaviivan pituus on 750 metriä. Länsirannat ovat suota, mutta itä- ja pohjoisrannoilla on kuivaa metsämaata. Niille rannoille on rakennettu kolme vapaa-ajan asuntoa, joille johtaa tiet Latomaan ja Kivilahden väliseltä tieltä.


title: Kiilojärvi

text: Vedenlaatua on tutkittu vuonna 2001. Vedenväri on ruskeaa, mikä johtuu humuspitoisuudesta (hapenkulutus CODMn 38 mg/l O2). Väriluku oli talvella 280 mg Pt/l ja kesällä 160 mg Pt/l. Lisäksi vesi oli sameaa (5,5 FTU). Veden happamuustaso oli lievästi happamalla ja järven puskurikyky happamoitumista vastaan oli hyvä. Järven happitilanne oli talvella välttävä. ja kesällä tyydyttävä. Vaikka happisaturaatio oli talvella 32% eli 4,4 milligrammaa litrassa vettä (mg O2/l), niin välitöntä uhkaa kalastolle ei ollut. Veden ravinnepitoisuudet sen sijaan olivat koholla. Typpipitoisuus oli talvella 1130 mikrogrammaa litrassa vettä (µg/l) ja fosforipitoisuus oli 27 µg/l. Kesällä fosforipitoisuus oli 21 µg/l. Arvot ovat lievästi reheville järville ominaiset. Kiilojärven virkistysarvo oli tasolla tyydyttävä ja veden latuluokka oli kesällä tyydyttävä.


title: Kiilojärvi

text: Vuoden 1959 peruskartassa järven nimi kirjoitettiin ”Kiilonen” ja sen pohjoisrannassa oli peltomaata, mutta ne kuuluivat viereiselle maatilalle. Viereinen suo oli vielä ojittamatta. Vuoden 1980 peruskartassa rantaan oli rakennettu neljä vapaa-ajan asuntoa ja suo oli ojitettu. Järveen laski kahdeksan lyhyttä suo-ojaa. Nykyään yksi asunnoista on hävinnyt.


title: Almendralejo

text: Almendralejo on kaupunki Extremaduran itsehallintoalueella Espanjassa. Almendralejon väkiluku on noin 34 500 (2016).


title: MMU

text: MMU voi tarkoittaa jotain seuraavista:


title: Pyhä Aidan

text: Pyhä Aidan (k. 651) oli irlantilainen munkki, joka perusti katedraalin Lindisfarnen saarelle ja toimi sen ensimmäisenä piispana.


title: Pyhä Aidan

text: Kuningas Oswald lahjoitti Aidanille Lindisfarnen saaren, joka sijaitsi lähellä kuninkaan palatsia. Hän perusti luostarin saarelle vuonna 635. Hänen kuoltuaan 31. elokuuta 651 hänet haudattiin perustamaansa luostariin.


title: Samariankurjenmiekka

text: Samariankurjenmiekka ("Iris haynei") on kurjenmiekkoihin kuuluva monivuotinen kasvilaji. Se on suklaakurjenmiekan lähilaji.


title: Samariankurjenmiekka

text: Samariankurjenmiekka kasvaa luonnonvaraisena suppealla alueella Pohjois-Israelissa, muun muassa Gilboa-vuoren ja Golanin kukkuloiden alueella. Elinympäristönä on niityt, yleensä kalkkikivialustalla. Lajin runsain esiintymä kasvaa Gilboa-vuorella, missä kukinta on turistien suosima nähtävyys. Samariankurjenmiekka on harvinaistunut merkittävästi, sillä ihmistoiminta rajoittaa kasvin populaatioita.


title: Angles

text: Angles on yhdysvaltalaisen rockyhtye The Strokesin neljäs studioalbumi, joka julkaistiin 18. maaliskuuta 2011. "Angles" on yhtyeen ensimmäinen albumi tammikuussa 2006 julkaistun "First Impressions of Earthin" jälkeen. Albumi äänitettiin helmi–marraskuussa 2010 Electric Lady Studiosilla sekä kahdella muulla studiolla New Yorkissa.


title: Angles

text: Musiikkikriitikot ovat yleisesti ottaen pitäneet albumista, ja se on ollut monien listojen kärkipäässä, kuten Australian albumilistan ykkösenä, Britannian albumilistan kolmantena ja kymmenen ensimmäisen joukossa monissa muissa maissa. "Anglesilta" julkaistiin virallisesti kaksi singleä: ”Under Cover of Darkness” ja ”Taken for a Fool”.


title: Angles

text: Kolmatta albumia, "First Impressions of Earthia", seuranneen kiertueen jälkeen vuonna 2007 The Strokes jäi tauolle ja kokoontui yhteen kaksi vuotta myöhemmin aloittaakseen neljännen albumin kappaleiden kirjoittamisen. "Anglesia" tehtiin yli kaksi vuotta, jona aikana yhtye äänitti 18 livedemoa, ennen kuin siirtyi Avatar Studiosille New Yorkiin tuottaja Joe Chiccarellin kanssa, mutta ilman laulaja Julian Casablancasia. Pian äänityksen aloittamisen jälkeen yhtye kuitenkin turhautui Chiccarellin tuotantotyyliin ja Casablancasin poissaoloon. Tulevalle albumille sisältyi näiltä sessioilta alkuperäisessä muodossaan vain yksi kappale, ”Life is Simple in the Moonlight”. Loput kappaleet hylättiin tai työstettiin uudelleen teknikko Gus Obergin kanssa kitaristi Albert Hammondin studiolla New Yorkin pohjoisosassa.


title: Angles

text: Kitaristi Nick Valensi ei ollut tyytyväinen albumin työstämiseen ja Casablancasin poissaoloon. Hän sanoi: ”En ole mukana seuraavalla albumilla, jos se tehdään samalla tavalla. En todellakaan. Se oli kauheaa. Työskentely sirpaloituneella tavalla ilman laulajaa. Joinakin päivinä tulin tekemään kitaraosuudet itse, ja paikalla oli lisäkseni vain teknikko.” Hän lisäsi, että monet ehdotuksensa Casablancas kirjoitti hyvin epämääräisesti ja lähetti muulle yhtyeelle sähköpostilla. Pitchforkin haastattelussa Casablancas sanoi: ”Kun olen paikalla, minun odotetaan sanovan jotain. Minun piti pitää suuni kiinni, että sain heidät vauhtiin”.


title: Angles

text: Väitteet siitä, että yhtye ja Casablancas kirjoittivat kappaleet erikseen, eivät pidä paikkaansa. Casablancas äänitti omat lauluosuutensa erikseen, mutta kappaleet kirjoitettiin yhdessä. Hammondin päihteiden käytöstä seurannut kuntoutus ja hänen eronsa Agyness Deynista oli myös ongelma, jonka yhtye kohtasi albumin tuotannon aikana, kun Hammond jäi pois ensimmäisistä äänityskerroista.


title: Angles

text: Albumin kappaleiden on kuvailtu saaneen vaikutteita muun muassa 1970- ja 1980-luvun yhtyeistä, kuten Thin Lizzystä, Duran Duranista, Men at Workista ja The Carsista. Avauskappale ”Machu Picchun” sanoitukset kertovat Julian Casablancasin mukaan kaikenlaisesta puuhailusta. Kappaleessa Casablancas laulaa tunnusomaisella muminallaan, joka on miksattu hyvin matalalle. Toinen kappale ”Under Cover of Darkness” on saanut vaikutteita Clarence Clemonsin ja Jackson Brownen vuoden 1985 duetosta ”You’re a Friend Mine”. Kappaleen kirjoittamiseen osallistuivat yhtyeen kaikki jäsenet, ja Casablancas kertoi sanoitusten kertovan armeijassa olevasta henkilöstä, jolla on tyttöystävä. 1980-luvun tyylinen kappale ”Two Kinds of Happiness” on "Rolling Stone" -lehden mukaan saanut vaikutteita ranskalaisesta Phoenix-yhtyeestä. Albumin lyhyimmän kappaleen ”You’re So Rightin” säröinen kitara ja elektronisesti käsitelty laulu jakoivat mielipiteitä lehdistössä, ja esimerkiksi "The Observer" -lehti kutsui sitä ”huonoksi Radioheadiksi”. Albumin toinen single ”Taken for a Fool” kertoo Casablancasin mukaan rakkaudesta ja juhlimisesta. Muun muassa "Huffington Postin" ja "Time Outin" mukaan se edustaa 2000-luvun alun Strokesia. Kappale ”Games” on kitaristi Albert Hammondin mukaan ”kylmä, outo, uusi, uniikki ja kiehtova.” Casablancas kertoi "NME:lle", että alun perin siinä käytettiin kitaroita, mutta se kuulosti paremmalta ilman niitä, joten lopullisessa versiossa niitä ei käytetty. Albumin hitain kappale ”Call Me Back” ei sisällä ollenkaan rumpuja. "Rolling Stone" kuvaili sitä ”João Gilberto-tyyliseksi bossa nova-balladiksi”. Thin Lizzy -vaikutteisen ”Gratisfactionin” nimi on yhdistelmä sanoista ”gratification” ja ”satisfaction” (suom. "mielihyvä" ja "tyydytys"). Kappaleessa on kuultavissa taustalla taputusta. Kappaletta ”Metabolism” on kuvailtu goottilais-tyyliseksi, ja hidastetuksi versioksi The Strokesin vuoden 2006 singlestä ”Heart in a Cage”. Albumin päätösraita ”Life is Simple in the Moonlight” on albumin pisin kappale. Casablancas mainitsi sen suosikkikappaleekseen, ja kertoi siinä olevan brasilialaisia vaikutteita.


title: Angles

text: Zane Lowen haastattelussa basisti Nikolai Fraiture sanoi "Anglesia" ”paluuksi perusasioihin” ja lisäsi, että ”mielestäni tämä on albumi, joka olisi pitänyt tehdä "Room on Firen" ja "First Impressions of Earthin" välillä.” Yhtye kuitenkin päätti kokeilla erilaisia tuotantotapoja, kuten MIDI-sämplejä. Tuottaja Gus Oberg kertoi halunneensa käyttää MIDIä, mutta he eivät olleet tyytyväisiä lopputulokseen, joten he käyttivät erilaisia kosketinsoittimia. He käyttivät myös aiempaan enemmän efektipedaaleja. Oberg äänitti digitaaliset kitararaidat nauhalle ennen kuin äänitti ne miksausta varten uudelleen digitaalisiksi saadakseen soundin analogisemmaksi. Hän käytti sitä myös erityiseen kaikuefektiin kappaleen ”Gratisfaction” rummuissa. Yhtye käytti "Anglesilla" myös ensimmäistä kertaa taustalaulua ja muita tekniikoita.


title: Angles

text: Yhtye julkaisi albumin nimen tammikuussa 2011. Kitaristi Hammond kuvaili albumin nimen "Angles" () kertovan siitä ”miltä albumi kuulostaa, siihen on vakuttanut viisi ihmistä”. He julkaisivat myös muutamien kappaleiden nimet, joista kappale ”Games” tunnettiin silloin nimellä ”Radio Minor Madness”.


title: Angles

text: Albumin kansikuva julkaistiin saman vuoden helmikuussa. Kansikuvan on tehnyt belgialainen taidemaalari Guy Pouppez noin 1960–1970-luvuilla. Yhtyeen graafinen suunnittelija löysi sen pariisilaisen taidekauppiaan kautta. Pouppezin ainoa perillinen, tytär, antoi yhtyeelle luvan käyttää teosta, kunhan he mainitsisivat Pouppezin ja hänet albumin kansilehdessä.


title: Angles

text: Albumin ensimmäinen single ”Under Cover of Darkness” julkaistiin ilmaisena latauksena 9. helmikuuta 2011. Virallinen 7 tuuman vinyylilevy julkaistiin 1. maaliskuuta ja sisälsi B-puolena kappaleen ”You’re So Right”. Singlen musiikkivideo julkaistiin videopalvelu YouTubessa 25. helmikuuta 2011. ”Under Cover of Darkness” pysyi Britannian singlelistalla kolme viikkoa, ja sen paras sijoitus oli 47. Toinen single ”Taken for a Fool” julkaistiin saman vuoden heinäkuussa, ja sen B-puolena on Madison Square Gardenissa äänitetty kappaleen liveversio. ”Taken for a Foolin” musiikkivideo julkaistiin YouTubessa 8. heinäkuuta 2011. ”Taken for a Fool” sijoittui parhaimmillaan Kanadan alternative-listan sijalle 47. Kappale ”Machu Picchu” sisältyi videopelin "FIFA 12" soundtrackiin, ja se julkaistiin promosinglenä 8. elokuuta 2011.


title: Angles

text: Yhtye aloitti maaliskuussa 2011 noin kahdeksan kuukautta kestäneen kiertueen, jonka aikana he esiintyivät Euroopassa, Pohjois-Amerikassa ja Etelä-Amerikassa. Kiertueen ensimmäinen etappi oli Las Vegasin Cosmopolitan-kasino 12. maaliskuuta, ja viimeinen Planeta Terra-festivaali São Paulossa, Brasiliassa 5. marraskuuta.


title: Angles

text: "Angles" nousi Australiassa listaykköseksi, ja se oli yhtyeen uralla toinen listaykkönen. Yhdysvalloissa se ylsi Billboard 200 -listalla parhaimmillaan neljännelle sijalle, ja siitä myytiin ensimmäisellä viikolla noin 90 000 kappaletta, ja se oli viikon kolmanneksi myydyimmän äänitteen. Albumi pääsi top 10:een myös Irlannissa, Portugalissa, Britanniassa, Kanadassa, Espanjassa, Ranskassa, Uudessa-Seelannissa, Sveitsissä ja Itävallassa. Suomen virallisella listalla "Anglesin" paras sijoitus oli 31.


title: Angles

text: "Angles" sai kriitikoilta pääosin myönteisen vastaanoton. Se on saavuttanut Metacriticissa 71/100 pistettä, jotka perustuvat 41 arvosteluun. "Rolling Stone" -lehden David Fricke antoi sille neljä tähteä viidestä ja kommentoi sen olevan odotuksen arvoinen. Brittiläinen "NME" antoi kolme ja puoli tähteä viidestä ja sanoi ”se ei ole mestariteos, jota toivoimme, mutta se on silti hemmetin hyvä albumi”. "Pitchforkin" arvostelija Ryan Dombal antoi "Anglesille" 5,9/10 pistettä ja kehui muun muassa kappaleita ”Gratisfaction” ja ”Taken for a Fool”, mutta kritisoi albumi säkeistöjen ja kertosäkeiden sekä toisaalta musiikin ja sanoitusten epäyhtenäisyyttä. Brittiläisen "Clash"-lehden Simon Harper antoi sille 8/10 pistettä ja piti sitä mahdollisesti The Strokesin parhaana albumina sitten "Is This Itin".


title: Angles

text: Antaessaan albumille kaksi tähteä viidestä "Soundin" kriitikko Tero Alanko kirjoittaa ”ohjelmoitujen rytmien olevan yhtyeen fetissi, jonka funktiota on vaikea ymmärtää”. "Rumba"-lehden Anton Vanha-Majamaa antoi sille niin ikään kaksi tähteä viidestä ja päätti arvostelunsa: ”Olisiko tämä jo vihdoin tässä?” "Helsingin Sanomat" antoi sille neljä tähteä viidestä ja sanoi sen olevan ”tasapainoinen kokonaisuus kotikaupunkinsa 1970-luvun lopun taidepunkista lainaavaa kuivaa ja kulmikasta Strokes-soundia sekä 1980-luvun diskorockista ammentavia uusia sävyjä.”Kaikki kappaleet ovat yhtyeen jäsenten tekemiä.Lähde:


title: Angles

text: Listasijoitusten lähde:


title: Angles

text: Lähde:


title: Comedown Machine

text: Comedown Machine on yhdysvaltalaisen alternative rock -yhtye The Strokesin viides studioalbumi, joka julkaistiin 26. maaliskuuta 2013. Albumi debytoi Yhdysvalloissa Billboard 200 -lista sijalla 10. Suomessa se nousi virallisen albumilistan 48.


title: Comedown Machine

text: "Comedown Machine" sai kriitikoilta pääosin positiivisen vastaanoton.


title: José de Espronceda

text: José Ignacio Javier Oriol Encarnación de Espronceda Delgado (25. maaliskuuta 1808 Almendralejo – 23. toukokuuta 1842 Madrid) oli romantiikkaa edustanut espanjalainen kirjailija.


title: José de Espronceda

text: Hänen tunnetuimmat teoksensa ovat romaani "Don Sancho Saldaña" (1834) sekä runoelmat "El Pirata", "El Verdugo", "El Estudiante de Salamanca" ja keskeneräiseksi jäänyt symbolinen runoelma "El diablo mundo".


title: Kimmovasara

text: Kimmovasara (betonin kovuusmittari) on betoniin käytettävä testivasara, jolla tehdään rakennetta rikkomatonta betonin lujuuden testausta. Kimmovasaran mittaustulos perustuu testivasaran takaisinkimmahduksen matkan mittaamiseen iskettäessä vasaralla betonin pintaan.


title: Luettelo taitoluistelun olympiamitalisteista

text: Taitoluistelu on ollut talviolympialaisten kisaohjelmassa ensimmäisistä talviolympialaisista, vuoden 1924 talviolympialaisista lähtien. Tätä ennen se oli olympiaohjelmassa vuosien 1908 ja 1920 kesäolympialaisissa. Menestynein taitoluistelumaa olympialaisissa on Yhdysvallat.


title: Petrankurjenmiekka

text: Petrankurjenmiekka ("Iris petrana") on kurjenmiekkoihin kuuluva monivuotinen kasvilaji. Se kasvaa 20–40 senttimetriä korkeaksi. Kukissa on kuusi tummanpurppuraa kehälehteä.


title: Petrankurjenmiekka

text: Petrankurjenmiekka kasvaa luonnonvaraisena Israelissa ja Jordaniassa. Levinneisyysalueeseen kuuluvat Negevin autiomaan itäosa Israelissa ja Etelä-Jordanian autiomaat. Laji kasvaa autiomaiden hiekalla.


title: Markus Eisenschmid

text: Markus Eisenschmid (s. 22. tammikuuta 1995 Marktoberdorf, Saksa) on saksalainen jääkiekkoilija, joka siirtyi kaudeksi 2018–2019 DEL-liigan Adler Mannheimiin. Hän on pelannut urallaan Montreal Canadiensin organisaatiossa AHL-liigassa. Hän on myös edustanut Saksaa MM-kilpailuissa. Eisenschmid laukoo oikealta.


title: Markus Eisenschmid

text: Eisenschmid on ESV Kaufbeurenin kasvatti. Hän oli kaudella 2009–2010 seuran C-nuorten paras maalintekijä 31 osumallaan. Kaudella 2010–2011 Eisenschmid voitti koko B-nuorten Jugend-BL:n piste- ja syöttöpörssin tehoilla 29+44=73. Hän voitti myös pudotuspelien pistepörssin tehoilla 6+7=13 sekä jäähypörssin 33 minuutillaan. Kaudella 2011–2012 Eisenschmid oli DNL:ssä Kaufbeurenin paras pistemies, maalintekijä ja syöttäjä tehoilla 18+23=41 ja hän voitti myös joukkueen sisäisen tehotilaston lukemalla +9. Huhtikuussa 2012 Eisenschmid teki Kaufbeurenin miesten joukkueen kanssa kanssa vuoden mittaisen jatkosopimuksen. Hän teki kaudella 2012–2013 Saksan toiseksi korkeimmalla sarjatasolla 2. Bundesligassa 39 runkosarjaottelussa tehot 2+5=7 ja kahdessa DEB-Pokal -ottelussa yhden maalin.


title: Markus Eisenschmid

text: Huhtikuussa 2013 Eisenschmid teki sopimuksen DEL-joukkue Hamburg Freezersin kanssa. WHL-joukkue Medicine Hat Tigers kuitenkin varasi hänet 28. pelaajana . Eisenschmid siirtyi joukkueeseen kaudeksi 2013–2014, jolloin hän teki runkosarjassa 23 tehopistettä. Kaudella 2014–2015 Eisenschmid teki 44 tehopistettä.


title: Markus Eisenschmid

text: Syksyllä 2015 Eisenschmid osallistui Montréal Canadiensin harjoitusleirille. Pudottuaan sieltä hän osallistui try-out -sopimuksella seuran farmijoukkueen, AHL-joukkue St. John’s IceCapsin harjoitusleirille. Lokakuussa Eisenschmid teki joukkueen kanssa vuoden mittaisen AHL-sopimuksen. Loukkaantumiset kuitenkin pilasivat hänen kautensa 2015–2016, jolloin Eisenschmid teki 28 runkosarjaottelussa tehot 1+4=5. Hänen ensimmäinen ja kauden ainoaksi jäänyt maalinsa syntyi alivoimalla 17. tammikuuta 2016 Toronto Marliesia vastaan. Heinäkuussa 2016 Eisenschmid teki IceCapsin kanssa vuoden mittaisen jatkosopimuksen.


title: Markus Eisenschmid

text: Eisenschmid osallistui Montréal Canadiensin harjoitusleirille myös syksyllä 2016. Tammikuussa 2017 hän teki seuran kanssa kaksivuotisen ja kaksisuuntaisen NHL-sopimuksen. Eisenschmid oli ensimmäinen saksalainen, jolla oli sopimus Canadiensin kanssa. Hän pelasi sopimusaikansa farmijoukkueissa, ensin IceCapsissa ja sitten Laval Rocketissa.


title: Markus Eisenschmid

text: Eisenschmid palasi kaudeksi 2018–2019 Saksaan, kun hän teki sopimuksen DEL-liigan Adler Mannheimin kanssa.


title: Markus Eisenschmid

text: Eisenschmid pelasi alle 20-vuotiaiden MM-kilpailuissa vuosina 2014 ja 2015, joista ensimmäisessä turnauksessa hän toimi Saksan varakapteenina ja jälkimmäisessä kapteenina. Eisenschmid pelasi myös alle 18-vuotiaiden MM-kilpailuissa vuosina 2012 ja 2013 sekä World U-17 Hockey Challengessa vuonna 2012, jolloin hän jakoi neljällä syöttöpisteellään Saksan sisäisen syöttöpörssin voiton Leon Draisaitlin kanssa.


title: Markus Eisenschmid

text: Eisenschmid teki ensiesiintymisensä Saksan miesten maajoukkueessa huhtikuussa 2018 järjestetyssä Euro Hockey Challenge -turnauksessa. Hänet valittiin myös Saksan MM-kisajoukkueeseen.


title: Markus Eisenschmid

text: Eisenschmidin isosisko Tanja ja pikkusisko Nicola ovat Saksan naisten maajoukkuekiekkoilijoita.


title: Enkelikurjenmiekka

text: Enkelikurjenmiekka ("Iris lortetii") on kurjenmiekkoihin kuuluva monivuotinen kasvilaji. Se kasvaa 30–50 senttimetriä korkeaksi.


title: Enkelikurjenmiekka

text:
Enkelikurjenmiekka kasvaa luonnonvaraisena Israelissa ja Libanonissa. Libanonista laji on mahdollisesti hävinnyt.
Levinneisyysalueeseen kuuluvat Pohjois-Israelissa ja Etelä-Libanonissa sijaitseva Ylä-Galilea, Hulan laakson länsiosa Pohjois-Israelissa ja Länsirannan pohjoisosa Palestiinassa. Enkelikurjenmiekka kasvaa kivisten vuorenrinteiden avoimilla pensaikkomailla kalkkikivialustalla.


title: Matkarakastajat

text: Matkarakastajat (; kansainvälisenä nimenä "I’m So Excited!") on vuonna 2013 ensi-iltansa saanut espanjalainen komediaelokuva, jonka on ohjannut ja käsikirjoittanut Pedro Almodóvar. Elokuvassa näyttelevät muun muassa Carlos Areces, Javier Cámara, Raúl Arévalo, Lola Dueñas, Hugo Silva, Antonio de la Torre, José Luis Torrijo, José María Yazpik, Cecilia Roth ja Guillermo Toledo. Antonio Banderas ja Penélope Cruz esiintyvät elokuvassa cameorooleissa lentokenttätyöntekijöinä. Elokuvan tuottajina olivat Agustín Almodóvar ja Esther García. "Matkarakastajat" sai elokuvakriitikoilta sekalaiset arvostelut ja tuotti maailmanlaajuisesti lähes 14 miljoonaa dollaria.


title: Matkarakastajat

text: "Matkarakastajat" sijoittuu lähes kokonaan Madridista nousevaan matkustajalentokoneeseen, jonka miehistö havaitsee lentokoneen laskeutumistelineissä teknisen vian pian ilmaan pääsemisen jälkeen. Tämän vuoksi lentoa 2549 ei voidakaan lentää Méxicoon, vaan kone jää kiertämään ympyrää Espanjan ilmatilassa ja odottamaan sopivaa laskeutumispaikkaa ja -lupaa. Paniikin levitessä matkustamossa lentoemännät ja stuertit yrittävät omat huolensa unohtaen tehdä matkustajien kenties viimeisistä hetkistä mahdollisimman miellyttävän. Henkilökunta huumaa suurimman osan matkustajista uneen ja tarjoilee hereillä olevalle bisnesluokan kirjavalle matkustajajoukolle alkoholia ja piristäviä aineita. Tunnelma käy niin syvälliseksi kuin kiihkeäksikin, kun kuolemanvaarassa ja -pelossa sekä miehistö että matkustajat alkavat valmistautua vaaralliseen pakkolaskuun kertaamalla elämiensä kipukohtia, puhumalla avoimesti tunteista, kertomalla syvimpiä salaisuuksia ja seksiä harrastamalla.


title: Matkarakastajat

text: "Matkarakastajien" kuvaukset alkoivat Madridissa 9. heinäkuuta 2012 ja päättyivät 12. syyskuuta 2012. Elokuvan tuotantoyhtiönä oli El Deseo ja budjettina viisi miljoonaa euroa.


title: Matkarakastajat

text: "Matkarakastajat" sai ensi-iltansa Madridin ja Calzada de Calatravan kaupungeissa kotimaassaan Espanjassa 8. maaliskuuta 2013. Warner Bros. oli elokuvan teatterilevittäjänä Espanjassa. "Matkarakastajilla" oli Suomessa ensi-ilta Sodankylän elokuvajuhlilla 12. kesäkuuta 2013, ja teatteriensi-ilta seurasi vähän yli kuukautta myöhemmin 19. heinäkuuta. Future Film oli elokuvan teatterilevittäjänä Suomessa. Elokuva oli Suomessa 80. katsotuin elokuva 22 450 hengen katsojamäärällään vuonna 2013. Maailmanlaajuisesti "Matkarakastajat" tuotti yhteensä 13 941 437 dollarin lipputulot.


title: Matkarakastajat

text: "Matkarakastajat" on saanut elokuvakriitikoilta sekalaisen vastaanoton. Rotten Tomatoes -sivuston mukaan 48% kriitikoista on antanut elokuvalle positiivisen arvosanan 5,6/10 keskiarvolla. Keräys perustuu 118 arviointiin. 4 566 käyttäjästä 37% on antanut elokuvalle positiivisen arvosanan 2,9/5 keskiarvolla. Metacritic-sivuston mukaan 36 arvostelun perusteella elokuva on saanut 55 pistettä sadasta mahdollisesta. Metacriticin 26 käyttäjää on antanut elokuvalle keskiarvon 5,0/10. Internet Movie Databasen 17 615 käyttäjää on antanut elokuvalle keskiarvon 5,6/10.


title: Matkarakastajat

text: Future Film julkaisi "Matkarakastajat" Suomessa DVD:lle ja blu-raylle 9. lokakuuta 2013.


title: Kääpiökurjenmiekka

text: Kääpiökurjenmiekka ("Iris pumila") on kurjenmiekkoihin kuuluva monivuotinen kasvilaji. Sitä käytetään koristekasvina.


title: Kääpiökurjenmiekka

text: Kääpiökurjenmiekka on matalakasvuinen, 10–17 senttimetriä korkea. Lehdet ovat harmaanvihreät, suippokärkiset, 6–20 millimetriä leveät. Kukassa on kuusi kehälehteä kahtena kiehkurana, joista ulommat ovat lyhyemmät kuin sisemmät. Lajilla on useita lajikkeita ja kukan pääväri vaihtelee: sinivioletti, vaaleanpunainen, keltainen tai valkoinen.


title: Kääpiökurjenmiekka

text: Kääpiökurjenmiekka esiintyy luonnonvaraisena Keski-Euroopasta Länsi-Aasiaan. Levinneisyysalueeseen kuuluvat Itävalta, Unkari, Tšekki, Slovakia, Ukraina, Venäjä, Romania, Bulgaria, Kreikka, Balkanin maat ja Kaukasian maat. Viljelykarkulaisena lajia kasvaa muuallakin, kuten Pohjois-Amerikassa ja Pohjoismaissa.


title: Heikki Karvinen

text: Heikki Karvinen (s. 18. tammikuuta 1947 Lappeenranta) on suomalainen jääkiekkovalmentaja, joka on tehnyt elämäntyönsä Tanskan jääkiekon parissa.


title: Heikki Karvinen

text: Karvinen sai jääkiekko-oppinsa Kimpisen kentällä ja Lappeenrannan Pallon riveissä. Hän muutti 18-vuotiaana Ruotsiin, jossa hän edusti malmöläistä Panternia. Äitinsä mentyä naimisiin tanskalaisen miehen kanssa Karvinen päätyi Tanskaan, jossa hänen seurajoukkueitaan olivat Rødovre, Gladsaxe ja Hvidovre. Hän oli voittamassa Rødovren kanssa sen ensimmäistä Tanskan-mestaruutta kaudella 1977–1978.


title: Heikki Karvinen

text: 1970- ja 1980-lukujen vaihteessa päättyneen pelaajauransa jälkeen Karvinen on työskennellyt valmentajana Rødovren ja Tanskan jääkiekkoliiton palveluksessa. Hän on ollut Rødovren miesten liigajoukkueen apuvalmentaja, mutta keskittynyt pääasiassa juniorivalmennukseen, jossa hän on saavuttanut kaikkiaan 28 Tanskan-mestaruutta. Muun muassa tanskalaiset NHL-pelaajat Jannik Hansen, Lars Eller ja Mikkel Bødker ovat hänen valmentamiaan. Karvinen on tunnettu erityisesti yksilöharjoittelun kehittäjänä. Hän sai vuonna 2016 Tanskan jääkiekkoliiton Helle-palkinnon pitkäaikaisesta työstään Tanskan jääkiekon hyväksi. Saavutustensa perusteella häntä on kutsuttu Tanskassa ”Herra Jääkiekoksi”.


title: Heikki Karvinen

text: Karvisen vaimo on tanskalainen. Heidän lapsensa Jannik ja Michelle Karvinen ovat maajoukkuejääkiekkoilijoita – poika edustaa Tanskaa ja tytär Suomea.


title: Kirjakerho (radio-ohjelma)

text: Kirjakerho on Yle Radio 1:n kirjallisuuteen keskittyvä keskusteluohjelma. Ohjelmaa toimittavat muun muassa Seppo Puttonen, Nadja Nowak, Eeva Luotonen Jukka Kuosmanen, Jani Tanskanen ja Anna-Liisa Haavikko.


title: Etruskisahrami

text: Etruskisahrami ("Crocus etruscus") on sahrameihin kuuluva monivuotinen kasvilaji. Sitä käytetään koristekasvina.


title: Etruskisahrami

text: Etruskisahrami kasvaa 5–15 senttimetriä korkeaksi. Tyvilehtiä on kolmeasta neljään kappaletta, 2–6 millimetriä leveitä. Pitkätorvinen vaalean sinivioletti kukka kasvaa suoraan maanalaisesta mukulasta. Kukan heteet ovat keltaiset. Emin vartalon kärki on kolmiliuskainen.


title: Etruskisahrami

text: Etruskisahrami esiintyy luonnonvaraisena vain Luoteis-Italiassa. Se kasvaa Keski-Toscananassa tammi-, pyökki- ja kastanjametsissä. Laji voi olla viljelykarkulainen luontaisen levinneisyysalueen ulkopuolella.


title: Eva Falck

text: Eva Falck (1764 – 1810) oli suomalainen majatalon emäntä.


title: Eva Falck

text: Eva Falck tuli Suomeen Tukholmasta, jossa hän oli jo ollut aktiivinen majatalotoiminnassa. Hän oli naimaton ja hänen perheensä on tuntematon, mutta hänen sisaruksensa mainitaan hänen perunkirjoituksessaan kuuluvan Göteborgin porvaristoon. Hän toimi Turussa, jossa hän johti kannattavaa ja hänen aikanaan tunnettua majatalo- ja krouvitoimintaa vuodesta 1794 alkaen. Hänen toimintansa oli mahdollista, koska majatalotoimintaa ei laskettu kuuluvaksi kiltalaitokseen. Hän vuokrasi huoneita yöpymistä ja tapahtumia varten ja tarjosi muonitusta Brinkkalan talossa ja muissa osoitteissa Turussa. Hän tarjosi tilausravintolan palveluita, johon sisältyivät niin astiat, ruuat ja tarjoilu kuin ohjelmakin. Hänen toimintansa keskittyi varakkaaseen asiakaskuntaan, ja vuonna 1802 juuri hän sai vieraakseen kuningas Kustaa IV Aadolfin ja kuningatar Fredrikan heidän matkustaessaan Turussa. Häntä on pidetty ensimmäisenä yrittäjänä Suomessa, joka käytti sanomalehtimainoksia liiketoimintansa tunnetuksi tekemiseen. Hän oli niin menestyksekäs, että viimeisinä vuosinaan hän saattoi käyttää pääomaansa pankkitoiminnan harjoittamiseen ja rahan lainaamiseen korkoa vastaan.


title: The Evil Divide

text: The Evil Divide on thrash metal -yhtye Death Angelin kahdeksas studioalbumi, joka julkaistiin 27. toukokuuta 2016 levymerkillä Nuclear Blast. Albumi on tyyliltään edeltäjiään orgaanisempi ja siinä on vaikutteita NWOBHM:sta.


title: The Evil Divide

text: Albumi nousi Yhdysvalloissa Billboard 200 -listan sijalle 98.


title: The Evil Divide

text: Albumi sai hyvän vastaanoton. Soundin Henri Eerola antoi albumille neljä tähteä viidestä, ja sanoi yhtyeen parantaneen otettaan jokaisella julkaisullaan. Hänestä laulaja Mark Oseguedan ulosanti on parantunut, kappaleiden melodian ja rakenteen kokeneen tietoisen muutoksen ja albumin olevan kahdeksas perättäinen tasapainoinen kokonaisuus yhtyeen julkaisuhistoriassa. Myös Metal Injectionin arvioija sanoi positiivissävytteisesti lauluäänen menettäneen ”Hollywoodia”. Hän väitti albumin jakavan uuden ja vanhan koulukunnan fanit, ja uskoo ajan näyttävän miten se kestää aikaa. Hän piti albumia yhtyeen siihenastisista raskaimpana. Viihdesivusto Imperiumin Marko Saarinen antoi albumille yhdeksän tähteä kymmenestä. Hän luonnehti albumia tyylipuhtaaksi thrash metaliksi, jonka erinomaiset soundit eivät välttämättä miellytä yhtyeen vanhoja, vannoutuneita faneja.


title: Persianpikarililja

text: Persianpikarililja ("Fritillaria persica") on pikarililjoihin kuuluva monivuotinen kasvilaji. Sitä esiintyy luontaisesti Länsi-Aasian maissa: Kypros, Turkki, Israel, Syyria, Jordania, Irak ja Iran. Lajia viljellään myös koristekasvina.


title: Persianpikarililja

text: Persianpikarililja kasvaa 40–100 senttimetriä korkeaksi. Lehdet kasvavat rotevan varren alaosassa. Kukintona on 10–30 kukasta koostuva tähkämäinen latvaterttu. Yksittäinen kukka on leveän kellomainen ja nuokkuva. Kukkien väri vaihtelee vaaleasta tummaan, vaaleankeltaisesta luumunpunaiseen.


title: Vuoden 2016 Atlantin hurrikaanikausi

text: Vuoden 2016 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2016. Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 17,5 m/s, ja hurrikaaniksi, jos tuuli ylittää 33 m/s.


title: Vuoden 2016 Atlantin hurrikaanikausi

text: Nimet valittiin esiintymisjärjestyksessä etukäteen valitulta listalta.


title: Vuoden 2016 Atlantin hurrikaanikausi

text: Kausi alkoi varaslähdöllä, kun hurrikaani Alex muodostui jo tammikuussa. Se oli ensimmäinen tammikuussa havaittu hurrikaani sitten vuoden 1955. Kauden viimeinen myrsky, hurrikaani Otto, siirtyi Tyynenmeren puolelle 25. marraskuuta.


title: Vuoden 2016 Atlantin hurrikaanikausi

text: Kaikkiaan 16 myrskyä sai nimen kauden aikana, niistä seitsemän oli hurrikaaneja. Myrskyissä kuoli enemmän ihmisiä kuin kertaakaan vuoden 2005 jälkeen, ja aineelliset vahingot olivat suurimmat vuoden 2012 jälkeen. Vuoden voimakkain ja tuhoisin myrsky oli hurrikaani Matthew.


title: Hurmejuuri

text:
Hurmejuuri ("Hydrastis canadensis") on leinikkikasvien heimon "Hydrastidoideae"-alaheimon ainoa kasvilaji. Se on myrkyllinen monivuotinen vaakajuurakollinen ruohokasvi. Sitä käytetään lääkekasvina, sillä
kasvi sisältää muun muassa hydrastiini-alkaloidia (CHNO) sekä berberiiniä, kanadiinia (CHNO) ja tetrahydroberberiinia (CHNO).


title: Hurmejuuri

text: Hurmejuuri esiintyy luonnonvaraisena Pohjois-Amerikassa, Yhdysvaltojen itäpuolella ja Kanadan Ontariossa.


title: Pirkkala (Harjavalta)

text: Pirkkala on Harjavallan kaupunginosa, joka sijaitsee Kokemäenjoen pohjoispuolella parin kilometrin päässä keskustasta. Sen rakennuskanta muodostuu pientaloista ja alueella on myös jonkin verran maataloutta. Pirkkalan koulu on toinen Harjavallassa toimivista peruskoulun alakouluista.


title: Pirkkala (Harjavalta)

text: Alun perin Kokemäen pitäjään kuulunut Pirkkalan kylä on yksi nykyisen Harjavallan alueen vanhimpia kyliä, joka asutettiin jo viimeistään keskiajalla. Naapurikyliensä Niuttulan, Pirilän ja Suomenkylän tavoin Pirkkala oli Turun arkkipiispan lampuotikylä ja se kuului myös niin sanotun suomalaisen oikeuden piiriin. Jotkut tutkijat ovat liittäneet Pirkkalan asutuksen synnyn jo varhaiskeskiajan saksalaiskauppaa edeltäneeseen skandinaaviseen vaiheeseen 800–1100-luvuille ja olettaneet kylän nimen juontuneen yläsatakuntalaisen Pirkkalan pitäjän tapaan Ruotsin Birkasta saapuneista kauppiaista. Suomalaisen oikeuden ja nimen perusteella kylän on yleisesti ajateltu syntyneen jo vähintään 1100–1200-luvuilla, mutta mahdollisesti Pirkkala on perustettu lampuotikyläksi yhdellä kertaa vasta 1520-luvulla. Alueella on lukuisia "killa"-alkuisia paikanimiä, joiden on arveltu viitaneen Pirkkalassa keskiajalla toimineeseen kauppiaiden kiltaan. Kokemäenjoen varrella on sijainnut lukuisia saksalaiskauppiaiden kiltatupia, mutta Pirkkalassa toiminutta kiltaa ei kuitenkaan pidetä enää kovin todennäköisenä, vaan sen katsotaan olevan perua 1900-luvun alkupuolen historiantutkijoiden, kuten Jalmari Jaakkolan, ja myöhemmin Mauno Jokipiin virheellisistä tulkinnoista.


title: Pirkkala (Harjavalta)

text: Keskiajan lopulla Pirkkalassa oli 8–9 taloa ja se oli taloluvultaan Kokemäen pitäjän viidenneksi suurin kylä. Pirkkalan kylätontti sijaitsi alun perin läheiseltä Kotosuolta virtaavan Myllyojan ja Kokemäenjoen väliin jääneellä niemekkeellä nykyisen Pirkkalankolven alueella, josta se vuosisatojen kuluessa laajeni kaakon suuntaan. Vuodesta 1575 lähtien Pirkkala oli Suomen käskynhaltijan Gustaf Fincken lesken Märta Stensdotter Illen omistuksessa, jolta se 1585 siirtyi hänen poikansa Gödik Fincken haltuun. Fincken kuoleman jälkeen Pirkkalan talojen asema on epäselvä, mutta vuosina 1651–1682 ne olivat osa Porin kreivikuntaa yhdessä 350 muun Kokemäen, Ulvilan ja Huittisten talon kanssa. Porin kreivikunnan lakkauttamisen jälkeen Pirkkalan talot olivat ensin Ruotsin amiraliteetin ja myöhemmin Porin jalkaväkirykmentin virkataloina.


title: Pirkkala (Harjavalta)

text: 1550-luvulla Pirkkalan talonpojilla oli osuus yhdestä Lammaistenkoskessa sijainneesta tokeesta. 1580-luvulta lähtien talonpojat asettivat jokeen myös omia kalastuslaitteitaan, jotka määrättiin revittäviksi, mutta 1600-luvun alkuvuosikymmeninä ne kuitenkin vakiintuivat osaksi kalastusoikeutta. Myöhemmin 1650-luvulta lähtien Pirkkalassa asusti päätoimisia kalastajia. 15. toukokuuta 1655 Pirkkalassa raivosi suuri tulipalo, joka tuhosi seitsemän kylätontilla sijainnutta taloa. Vuodesta 1783 lähtien Pirkkalassa tehtiin isojako, osana Haistilan–Forsbyn jakokuntaa, joka ulottui Kokemäenjoen pohjoisrannalla Lammaistenkoskelta Kokemäelle saakka. Toimitus merkitsi samalla keskiaikaisen kylätontin hajoamista. Vuoden 1789 yhdistys- ja vakuuskirjan voimaantulon jälkeen suurin osa Pirkkalan talonpojista osti sukuoikeuden tilaansa. Myöhemmin kylässä suoritettiin vielä uusjakoa edeltäviä maanomistusjärjestelyjä 1860-luvun aikana.


title: Pirkkala (Harjavalta)

text: 1800-luvun lopulla Harjavallan väkiluku kasvoi niin, että kunnan toinen kansakoulu päätettiin perustaa joen pohjoispuolelle. Se aloitti toimintansa vuonna 1894 Pirkkalassa sijainneessa Hakunin talossa, jonka toinen puoli oli vaivaistalon käytössä. Uusi kunnalliskoti valmistui Pirkkalaan jo muutaman vuoden kuluttua, jonka jälkeen rakennus jäi kokonaan kansakoulun käyttöön, kunnes oma ajanmukainen koulurakennus valmistui vihdoin vuonna 1926. Jatkosodan jälkeen Harjavaltaan asutettiin karjalaista siirtoväkeä ja lisää asukkaita toi myös kuntaan sijoitettu Outokummun kuparitehdas. Kun läheinen Hakuninmäen asuinalue rakennettiin 1940-luvun lopulta lähtien, kävivät koulun tilat ahtaaksi ja nykyinen koulurakennus valmistui vuonna 1957. Jussi Lappi-Seppälän ja Iikka Martaksen suunnittelema koulu rakennettiin Hakuninmäen asuinalueen tuntumaan sivuun silloisesta Pirkkalan kylän keskuspaikasta Kokemäenjoen varrella. Vanha koulurakennus on myöhemmin toiminut muun muassa nuorisotalona ja entinen kunnalliskoti puolestaan on nykyään Harjavallan kaupungin työkeskuksen käytössä.


title: Pirkkala (Harjavalta)

text: 1980-luvulla Pirkkalassa toimi lyhyen aikaa oma postitoimipaikka nimellä Killanmaa. Pirkkalassa toiminut vähittäiskauppa suljettiin keväällä 2011.


title: Meksikonuikku

text: Meksikonuikku ("Aechmophorus clarkii") on uikkulintuihin kuuluva lintulaji. Sen levinneisyysaluetta ovat Kanada, Meksiko ja Yhdysvallat. Sen määrä on vähenemässä.


title: Meksikonuikku

text: Lintu pesii järvissä.


title: QX Gay Gaala

text: QX Gay Gaala oli Suomessa järjestettävä seksuaalivähemmistöjen palkintogaala, joka järjestettiin vuosina 2014–2017. Tapahtumassa jaettiin muun muassa Vuoden homo-, Vuoden hetero-, Vuoden drag- ja Vuoden artisti -palkinnot. Kaikkiaan jaettiin noin viisitoista palkintoa hieman vuodesta riippuen.


title: QX Gay Gaala

text: QX Gay Gaala tuotettiin seksuaalivähemmistöjen yhteisölle, ja yleisön panos oli oleellinen osa gaalaa. Yleisö pääsi vaikuttamaan gaalan kahdessa vaiheessa. Yleisö voi vapaasti nimetä ehdokkaita palkintokategorioihin ehdolleasettelussa. Palkinnot jaettiin yleisöäänestyksen perusteella.


title: QX Gay Gaala

text: QX Gay Gaala erosi muista palkintogaaloista viihteellisemmällä näkökulmalla. QX Gay Gaala järjestettiin Helsingissä samalla konseptilla kuin se edelleen järjestetään Tukholmassa (QX Gay Gala). Oleellinen osa QX Gay Gaalaa ovat yllätykset – palkintojen saajat, palkintojen jakajat ja myös monet esiintyjät paljastuvat vasta gaalan aikana.


title: QX Gay Gaala

text: QX Gay Gaalan toteuttaa ruotsalainen QX Förlag Ab, joka julkaisee ruotsinkielistä seksuaalivähemmistöille suunnattua QX-aikakauslehteä sekä QX.se- ja QX.fi-uutissivustoja. QX:n mediat keskittyvät seksuaalivähemmistöjä kiinnostavien uutisten, tapahtumien ja ilmiöiden kertomiseen. QX on pohjoismaiden suurin gay-mediatalo.


title: QX Gay Gaala

text: Suomessa QX Gay Gaala järjestettiin vuosina 2014–2017. Ruotsissa QX Gay Gala on järjestetty vuodesta 1998 alkaen. Suomessa tuottajana on alusta asti ollut Suomen QX:n myyntipäällikkö Sami Montell. Ruotsissa tuottaja on QX-lehden päätoimittaja Anders Öhman.


title: QX Gay Gaala

text: Suomen ensimmäinen QX Gay Gaala oli The Circus -yökerhossa perjantaina 24. tammikuuta 2014, ja sen juonsi Krista Kosonen. Vuoden 2015 gaala oli Savoy-teatterissa keskiviikkona 4. helmikuuta 2015, juontajana oli Maria Sid. Seuraava gaala oli perjantaina 5. helmikuuta 2016 Savoy-teatterissa, ja juontajana oli Miitta Sorvali. Vuoden 2017 gaalan juonsi Mikko Leppilampi. Juontajana piti alun perin olla Leppilammen kanssa kansanedustaja, näyttelijä Jani Toivola, mutta hän sairastui.


title: QX Gay Gaala

text: Vuoden 2017 QX Gay Gaala jäi Suomen viimeiseksi, sillä marraskuussa 2017 ilmoitettiin suunnitellun 2018 gaalan perumisesta. Syyksi QX Gay Gaalan lopettamiseen Suomessa ilmoitettiin liian pieni katsojien määrä ja hankaluudet saada yhteistyökumppaneita.


title: QX Gay Gaala

text: Suomen ensimmäisen QX Gay Gaalan juontajana oli Krista Kosonen. Gaala pidettiin The Circus -yökerhossa Helsingissä 24. tammikuuta 2014. Gaalassa esiintyivät Jenni Vartiainen, Kansallisbaletin miestanssijat ja Sirkka Lamminen, Janna, Waldo's People, Anja Niskanen, Clarissa Feat. Josh (UMK) ja Krista Siegfrids. Gaalan stylistinä oli Teri Niitti, joka vastasi Krista Kososen tyylistä.


title: QX Gay Gaala

text: Vuonna 2015 gaala siirtyi Savoy-teatteriin. Juontajana oli Maria Sid. Illan aikana esiintyivät Philomela, Jannika B, Movetron, Divet, Oopperaskaala (UMK), Nisa Soraya. Ensimmäistä kertaa Suomessa jaetun QX Kunniapalkinnon sai Mikael Jungner ansioistaan seksuaalivähemmistöjen hyväksi.


title: QX Gay Gaala

text: Kolmas QX Gay Gaala oli Savoy-teatterissa 4. helmikuuta 2016, juontajana Miitta Sorvali, esiintymässä Laura Voutilainen, Saara Aalto, Sheila, Valtsu. QX kunniapalkinto myönnettiin Setan Yhdenvertainen vanhuus -projektille.


title: QX Gay Gaala

text: Järjestyksessä neljäs QX Gay Gaala oli torstaina 2.2.2017 Savoy-teatterissa Helsingissä. Juontajina piti olla Jani Toivola ja Mikko Leppilampi yhdessä. Toivola kuitenkin joutui pitkälle sairauslomalle ja Leppilampi juonsi gaalan yksin.


title: QX Gay Gaala

text: QX Kunniapalkinto myönnettiin Sandra Hagmanille hänen teoksestaan Seitsemän kummaa veljestä.


title: QX Gay Gaala

text: 2017 QX Gay Gaalassa esiintyivät Jenni Vartiainen, Aki Samuli ja Kansallisbaletin tanssijat Teemu Tainio ja Antti Keinänen.


title: Naarvajärvi

text: Naarvajärvi eli Narvajärvi on Pirkanmaalla Vesilahden Latomaalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Naarvajärvi on osa Naarvanjoen valuma-aluetta.


title: Naarvajärvi

text: Järvi on 1,1 kilometriä pitkä, 900 metriä leveä ja sen pinta-ala on 43 hehtaaria. Järven lähiympäristössä on puolet peltomaata ja loput metsää. Suota esiintyy vain paikoitellen. Järveen laskee joitakin ojia. Järvenpään lahteen laskee etelästä metsäoja, länsipuoleln pelloilta tulee järveen asti pari ojaa ja sekä lepolahteen että Kiilosenlahteen laskevat kaksi pitkää metsä- ja suo-ojaa. Kiilosenlahden länsipäähän laskee Kiilojärven laskuoja, jonka mukana tulee peltojen ja suon kuivatusvesiä. Veden laskennallinen viipymä järvessä on 217 vuorokautta. Järven rantaviivan pituus on 4,2 kilometriä. Rantojen läheisyydessä on viisi maatilaa ja lähes kaksikymmentä vapaa-ajan asuntoa. Rannat ovat heinittyneitä ja Järvenpään lahti ja järven luusu alkaavat kasvaa umpeen. Länsirannassa onkin suoritettu pohjan ruoppausta.


title: Naarvajärvi

text: Järven vedenlaatua on tutkittu vuosina 1986, 1996, 200, 2001, 2002 ja 2009. Vedenväri on ruskea, mikä johtuu veteen liuenneesta humuksesta. Väriluku oli talvella 200 mg Pt/l ja kesällä 100 mg Pt/l. Näkösyvyys oli vuonna 2009 1,0–1,8 metriä, mikä vastaa muitakin tummaveteisiä järviä. Vesi on lievästi sameaa. Veden happamuustaso oli lievästi hapan ja puskurikyky happamoitumista vastaan oli hyvä. Alkaliteetti oli 0,29--0,30 millimoolia litrassa vettä (mmol/l). Järvi on matala, jolloin lämpötilakerrostuminen ei ole kesäisin niin jyrkkää kuin talvella jääkannen alla. Tästä huolimatta on havaittu mittauksissa, että kevään tai syksyn täyskierto ei ole ollut täydellistä. Alusveteen on jäännyt jäljelle osa edellisen vuodenajan vedestä ja siksi sen happipitoisuus on joskus laskenut alhaiseksi. Järven happitilanne oli vuoden 2009 lopputalvesta heikko. Pohjan lähellä vesi oli hapetonta ja metrin syvyydessäkin happisaturaatio oli ainoastaan 17%. Hapettomuus aiheutti sisäistä kuormitusta, koska pohjan sedimentteihin laskeutuneet ravinteet alkoivat liueta takaisin veteen. Veden fosforipitoisuus oli 130 mikrogrammaa litrassa vettä (µg/l). Saman vuoden loppukesänä happitilanne oli tyydyttävä. Vesi oli vain lievästi lämpötilakerrostunut, mutta silti pohjan lähellä oli lähes hapeton kerros. Sisäistä kuormitusta ei kuitenkaan havaittu. Järven ravinnetaso saavutti talvella rehevien järvien tason, mutta palasi kesällä lievästi rehevien järvien tasolle. Kesällä havaittiin levää, joka ei kuitenkaan kukkinut voimakkaasti. Vuoden 200 ruoppaukset ovat vaikuttaneet sen vuoden tuloksiin voimakkaasti. Järven virkistyskelpotus luokitellaan tyydyttäväksi.


title: Naarvajärvi

text: Vuosina 1855−1856 kootussa Kalmbergin kartastossa järven nimi kirjoitettiin ”Narvajärvi”. Kartassa itse järvi vaikuttaa autiolta, mutta sen laskuojan varrella sijaitsi kolme torppaa ja Pöyhölän kyässä oli ojassa meritty mylly.


title: Naarvajärvi

text: Vuoden 1959 peruskartassa järven nimi kirjoitettiin Narvajärvi. Järven länsiranta oli kokonaan peltomaata ja muuallakin sitä oli muutamissa kohdissa. Lännen pelloilta laski järveen kaksi ojaa, idän metsistä kaksi ojaa ja etelästä Kiilojärven laskuojan mukana kaksi pelto-ojaa. Järven lähiympäristössä oli kuusi maatilaa. Vuoden 1980 kartassa rantaan asti ulottuvien peltonen määrä väheni ja rannoille oli rakennettu yhdeksän vapaa-ajan asuntoa. Kekkerinmäen peltojen metsittäminen vähensi järveen kohdistuvaa kuormitusta hieman. Nykyään on peltojen ojitusta järkeistetty.


title: Teo Martín Motorsport

text: Teo Martín Motorsport on espanjalainen autourheilutalli. Tallin perusti vuonna 1997 entinen F1-kuljettaja Emilio de Villota nimellä EV Racing. Talli debytoi Espanjan F3-sarjassa vuonna 2001 saavuttaen kaksi palkintosijaa. Seuraavana vuonna talli voitti sarjan mestaruuden Marcel Costan voimin. Vuosina 2010-2011 talli kilpaili Superleague Formula-sarjassa. Vuonna 2015 talli voitti International GP Open-sarjan mestaruuden Álvaro Parenten ja Miguel Ramosin voimin. Samana vuonna tallin nimeksi tuli Teo Martín Motorsport. Vuonna 2016 talli kilpaili Formula V8 3.5-sarjassa.


title: Zooloretto

text: Zooloretto on Michael Schachtin lautapeli, sukua Colorettolle. Suomenkielisen painoksen julkaisi suomalainen Lautapelit.fi.


title: Zooloretto

text: Zooloretto voitti Spiel des Jahres -palkinnon vuonna 2007.


title: Antimonipentoksidi

text: Antimonipentoksidi eli antimoni(V)oksidi (SbO) on antimoni- ja oksidi-ionien muodostama epäorgaaninen ioniyhdiste. Yhdistettä voidaan käyttää muun muassa keramiikan valmistukseen ja polymeerien täyte- ja palonestoaineena.


title: Antimonipentoksidi

text: Huoneenlämpötilassa antimonipentoksidi on vaaleankeltaista kiteistä tai jauhemaista kiinteää ainetta. Yhdiste liukenee vähäisessä määrin veteen ja vesiliuos on hapan eli antimonipentoksidi on luonteeltaan hapan oksidi ja reagoi esimerkiksi alkalimetallihydroksidien kanssa antimonaateiksi. Kuumennettaessa antimonipentoksidia 380 °C:n lämpötilaan se hajoaa muodostaen ensin antimonitetroksidia ja voimakkaammin kuumennettaessa antimonitrioksidia. Kidevedettömän antimonipentoksidin lisäksi tunnetaan myös kidevedellisiä hydraatteja, joissa kideveden määrä vaihtelee. Näitä hydraatteja kutsutaan usein antimonihapoksi.


title: Antimonipentoksidi

text: Antimonipentoksidia voidaan valmistaa hapettamalla metallista antimonia tai antimonitrioksidia väkevän typpihapon avulla tai hydrolysoimalla antimonipentakloridia. Näin muodostuu antimonipentoksidin hydraatteja, joista kidevesi poistuu varovaisesti kuumentamalla.


title: Antimonipentoksidi

text: Antimonipentoksidilla voidaan värjätä lasia ja keramiikkaa. Ainetta käytetään muun muassa polyalkeenien, polyesterien, epoksimuovien sekä ABS-muovin täyte- ja palonestoaineena yhdessä halogeeniyhdisteiden kanssa. Erityisesti sitä käytetään tähän tarkoitukseen tekstiiliteollisuudessa.


title: Peitenimi Coq Rouge

text: Peitenimi Coq Rouge ("Täcknamn Coq Rouge") on ruotsalainen jännityselokuva vuodelta 1989. Pääosaa Carl Hamiltonia esittää Stellan Skarsgård. Elokuvan kertoo yrityksestä estää terrori-isku.


title: Peitenimi Coq Rouge

text: Elokuva perustuu Jan Guilloun romaaniin "Coq Rouge" (1986, suom 1987). Tarinassa on mukana niin Ruotsin Säpo kuin palestiinalaisia ja israelilaisiakin.


title: Sanni Sateenkaari

text: Sanni Sateenkaari (, , ) on eteläkorealainen, kiinalainen ja kanadalainen animaatiotelevisiosarja. Suomessa sitä esittää Yle TV2.Suomenkieliset äänet on tuottanut Dubberman → BTI Studios.


title: Teri Niitti

text: Teri Onni Sakari Niitti (12. maaliskuuta 1973 Outokumpu – 9. tammikuuta 2017 Helsinki) oli suomalainen stylisti, muotisuunnittelija ja televisiopersoona, joka tuli tunnetuksi muun muassa televisiosarjoista "Suomen Huippumalli haussa" ja "Vuosia nuoremmaksi". Taideteollisessa korkeakoulussa vaatesuunnittelua opiskelleella Niitillä oli suuri vaikutus erityisesti suomalaiseen muotimediaan. Hän esiintyi myös usein eri yhteyksissä muodin asiantuntijana. Hän esimerkiksi kommentoi Linnan juhlia ja stailasi Ylen uutisankkurit. Vuonna 2009 Niitti sai Vuoden suomalainen muotiteko -palkinnon. Tammikuussa 2016 Niitti aiheutti sosiaalisessa mediassa kohun, kun hän paheksui lentokoneessa imettänyttä naista.


title: Teri Niitti

text: Teri Niitti sai sairauskohtauksen kotonaan joulupäivänä 2016 ja oli hoidettavana sairaalassa kuolemaansa asti.


title: Tohlopinsaari

text: Tohlopinsaari on Tampereella Tohloppi-järvessä sijaitseva saari joka on 150 metriä pitkä ja 60 metriä leveä. Saari on autio.


title: Tuija Töyräs

text: Tuija Helena Töyräs (s. 6. syyskuuta 1962) on suomalainen näyttelijä, ohjaaja ja näytelmäkirjailija. Tuija Töyräs on koulutukseltaan teatteritaiteen maisteri. Hän aloitti 23-vuotiaana vastavalmistuneena näyttelijänä Kuopion Kaupunginteatterissa, josta hän siirtyi kuuden vuoden jälkeen näyttelemään Tampereelle Tv- sarjaan "Pari sanaa lemmestä". Samaan aikaan hänet valittiin Voionmaan Opiston teatterilinjan johtajaksi (1991–1995) Töyräs ohjasi opiston opiskelijoille muun muassa Sofokleen Antigonen, Horace MCCoyn Maratontanssit, esitys vieraili Life- teatterifestivaaleilla Vilnassa. Vuodesta 1995 Töyräs on toiminut vapaana taiteilijana. Hän on kirjoittanut, dramatisoinut ja ohjannut näytelmiä sekä aikuisille että lapsille.


title: Tuija Töyräs

text: Tuija Töyräs on ohjannut, kirjoittanut ja dramatisoinut näytelmiä muun muassa Helsingin Kaupunginteatteriin, Pyynikin kesäteatteriin, Ahaa-teatteriin, Tampereen Teatteriin ja Keski- Uudenmaan Teatteriin. Vuonna 2013 hän dramatisoi ja ohjasi Minna Canthin Kauppa-Lopo -novellista kansanmusiikkinäytelmän Jyväskylän kaupunginteatterille.


title: Tuija Töyräs

text: Vuonna 2004 sai Helsingin kaupunginteatterissa kantaesityksensä Töyräksen kirjoittama kirjailija Pentti Saarikosken lapsuudesta ja nuoruudesta kertova näytelmä "Omaksi kuvakseen" (julkaistu vuonna 2004).


title: Can’t Stop Feeling

text: Can’t Stop Feeling on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen kolmannelta albumilta "" 6. heinäkuuta 2009.


title: Can’t Stop Feeling

text: Kappale oli Franz Ferdinandin ensimmäinen single, joka ei päässyt Britannian singlelistan top 100:n joukkoon. Ranskassa se kuitenkin nousi parhaimmillaan sijalle 79 ja Italiassa sijalle 47.


title: Ulysses (kappale)

text: Ulysses on skotlantilaisen indie rock-yhtye Franz Ferdinandin kappale, joka julkaistiin ensimmäisenä singlenä yhtyeen kolmannelta albumilta "" 2. joulukuuta 2008. ”Ulysses” nousi Britannian singlelistan sijalle 20.


title: Lucid Dreams

text: Lucid Dreams on skotlantilaisen indie rock-yhtye Franz Ferdinandin kappale, joka julkaistiin alun perin digitaalisena latauksena 19. elokuuta 2008. Pidempi ja uudelleen työstetty, lähes kahdeksan minuuttia pitkä versio kappaleesta esiintyi myös vuoden 2009 albumilla "". ”Lucid Dreams” nousi Kanadan singlelistan sijalle 35. Kappale myös sisältyi videopelin "Madden NFL 09" soundtrackiin.


title: Dioriittiperhe

text: Dioriittiperhe on kuvanveistäjä Jussi Koivusalon vuonna 1961 valmistunut veistos, joka sijaitsee Porissa. Valtion taidelautakunta valitsi veistoksen Porin tyttölyseolle lukuvuonna 1961 - 1962, ja se sijoitettiin taiteilijan osoittamalle paikalle koulun järjestelypihassa. Porin tyttölyseo oli toiminut valtion omistuksessa vuodesta 1919 lähtien. Tyttölyseon uudisrakennus valmistui Presidentinpuistokadulle 1960-luvun alussa aikana, jolloin suuret ikäluokat pyrkivät oppikouluihin ja oppilasmäärät monikertaistuivat edeltäviin vuosikymmeniin verrattuna. Nykyään Valtion taideteostoimikuntana tunnettu taho hankki taidetta valtion omistamiin tiloihin, ja siten Dioriittiperhe sijoitettiin Poriin uuden koulurakennuksen pihaan. Vuonna 1974 Pori siirtyi peruskoulujärjestelmään, ja tyttölyseo muutettiin Kuninkaanhaan yläasteeksi ja lukioksi. Samalla valtio möi koulukiinteistön Porin kaupungille. Veistos kuuluu yhä valtion taideteostoimikunnan kokoelmaan.


title: Tuulosjärvi

text: Tuulosjärvi on Pirkanmaalla Nokian Tottijärven ja Vesilahden rajalla sijaitseva erämaajärvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Tuulosjärvi on osa Vastinjoen valuma-aluetta.


title: Tuulosjärvi

text: Järvi on 800 metriä pitkä, 600 metriä leveä ja sen pinta-ala on 25 hehtaaria. Se sijaitsee moreenimaaston painaumassa, mutta vajaa puolet sen alavista rannoista ovat suota. Järvessä on kaksi ojaa, joista suurin on 60 metriä pitkä ja pienempi alle 30 metriä pitkä ja samalla hyvin kapea. Huomattavin tulo-oja on Hurusuntinoja, joka laskee järven eteläpäähän. Ojan latvat sijaitsevat aivan Suonojärven rantojen tuntumassa. Järveen laskee vielä noin kymmenen muutakin metsä- ja suo-ojaa, joista enemmistö tuo järveen Paunukorven kuivatusvesiä. Järven laskuoja lähtee järven itäpäästä ja juoksee Kolunkulman maatalojen peltojen läpi Ylisentyrynojana. Se yhtyy lopulta Kallasojaan, jonka nimi muuttuu Kallaskosken jälkeen Sakkoonojaksi ja vielä alempana Vassinjoeksi. Valuma-alueen koko suhteutettuna järven tilavuuteen selittää veden nopean vaihtumisen. Veden laskennallinen viipymä järvessä on 240 vuorokautta. Järven rantaviivan pituus on 2,6 kilometriä. Luoteisrannat ovat suota ja ilmeisesti suo-ojista johtuu pohjoisosan rehevät vesikasvustot. Eteläosan kasvustot voidaan selittää Hurusuntinojasta. Järven pohjoisranaan on rakennettu yksi vapaa-ajan asunto, jonne johtaa tie yhdystieltä 2992 Joenpohjan luoteispuolelta. Eteläosan Kotaniemen kalliolla sijaitsee Nokian ja Vesilahden välisen rajan pyykki.


title: Tuulosjärvi

text: Järven vedenlaatua on tutkittu ainakin vuosina 1978 ja 1995. Vedenväri on hyvin ruskeaa humusvettä, joka on sameaa. Valuma-alueen suot laskevat veden happamuustasoa, mutta järven puskurikyky happamoitumista vastaan on kuitenkin tyydyttävä. Järven happitalous on ollut tyydyttävällä tasolla. Happea on kulunut humusjärvien tapaan myös pintavesissä, mutta huonoin tilanne on pohjan lähellä, mistä happi oli kulunut vuonna 1995 lähes kokonaan loppuun. Talvella 1978 alitti veden fosforipitoisuus vielä rehevien vesien raja-arvon, joka on 30 mikrogrammaa litrassa vettä (µg/l). Kuitenkin talvella 1995 fosforipitoisuus ylitti rehevien järvien raja-arvon. Koska kesällä ravinnepitoisuudet tavallisesti kasvavat talven tasosta, voidaan järvi pitää rehevöityneenä järvenä. Järvi soveltuu virkistyskäyttöön tyydyttävästi.


title: Tuulosjärvi

text: Vuosina 1855−1856 kootussa Kalmbergin kartastossa järven nimi kirjoitettiin ”Tulusjärvi”. Kartassa itse järvi vaikuttaa autiolta, mutta sen laskuojan varrella sijaitsi kolme torppaa.


title: Tuulosjärvi

text: Vuoden 1954 peruskartassa järven pohjoispään suota oli jo ojitettu, mutta Hurunsuntinoja ja järven oma laskuoja näyttävät luontaisilta puroilta. Järvelle ei johtanut silloin tietä. Vuoden 1975 kartassa olivat tärkeimmät ojitukset jo tehty. Järven luoteipuolelta ohitti metsätie järven ja siitä oli rakennettu pistotie järven pohjoisrantaan. Tien päässä oli nyt vapaa-ajan asunto.


title: Konstantínos Stefanópoulos

text: Konstantínos Stefanópoulos (, 15. elokuuta 1926 Patras, Kreikka – 20. marraskuuta 2016 Ateena, Kreikka) oli kreikkalainen poliitikko, joka toimi Kreikan presidenttinä 10. maaliskuuta 1995 – 12. maaliskuuta 2005.


title: Konstantínos Stefanópoulos

text: Stefanópoulos syntyi Patraksessa Peloponnesoksella vuonna 1926. Hän opiskeli oikeustiedettä Ateenan yliopistossa ja toimi lakimiehenä vuosina 1954–1974. Stefanópoulos asettui ensimmäisen kerran ehdolle Kreikan parlamenttiin vuonna 1958 puolueenaan kansallisradikaali unioni Ethnikí Rizospastikí Énosis (ERE), ja hänet valittiin parlamentaarikoksi ensimmäisen kerran vuonna 1964. Hänet valittiin parlamenttiin uudelleen Uusi demokratia (ND) -puolueesta vuosina 1974, 1977, 1981 ja 1985. Vuosina 1981–1985 hän toimi parlamentin sihteeristössä ja puolueensa ryhmäpuhujana.


title: Konstantínos Stefanópoulos

text: Stefanópoulos toimi useissa eri ministerintehtävissä Konstantínos Karamanlísin hallituksissa vuosina 1974–1981. Hän erosi Uudesta demokratiasta vuonna 1985 ja perusti oman puolueen Dimokratikí Ananéosi (DIANA). Hänet valittiin parlamenttiin puolueesta vuonna 1989, ja hän toimi puolueen puheenjohtajana sen lakkauttamiseen vuonna 1994 saakka.


title: Konstantínos Stefanópoulos

text: Stefanópoulos valittiin presidentiksi riippumattomana ehdokkaana 8. maaliskuuta 1995. Hän voitti tuolloin parlamentin kolmannen äänestyksen 181 äänellä 300:sta. Hän astui virkaan 10. maaliskuuta. Stefanópoulos valittiin presidentiksi uudelleen 8. helmikuuta 2000. Tuolloin hän voitti ensimmäisen äänestyksen 269 äänellä läsnä olleesta 298:sta. 13. elokuuta 2004 presidentti Stefanópouloksella oli kunnia avata Ateenan olympialaiset.


title: Elle (elokuva)

text: Elle on vuonna 2016 ensi-iltansa saanut ranskalais-saksalainen jännityselokuva, jonka on ohjannut Paul Verhoeven. Elokuva kertoo naisesta (Isabelle Huppert), joka alkaa selvittämään raiskaajansa henkilöllisyyttä.


title: Elle (elokuva)

text: "Elle" sai ensi-iltansa Cannesin elokuvajuhlilla 21. toukokuuta 2016, missä se kilpaili Kultaisesta palmusta. Elokuva sai hyvän vastaanoton ja erityisesti Huppertin roolisuoritusta kehuttiin. Huppert sai roolistaan muun muassa Critics’ Choice- ja Golden Globe -palkinnot parhaasta naispääosasta.


title: Maija Häkkinen

text: Hilja Maria (Maija) Häkkinen, (o.s. Helenius, myöh. Pelttari, 9. huhtikuuta 1885 Merimasku – 21. toukokuuta 1974 Helsinki) oli suomalainen tilanomistaja ja kokoomukselainen kansanedustaja.


title: Maija Häkkinen

text: Häkkinen oli kansanedustajana kaudella 1. elokuuta 1929 – 31. elokuuta 1933 ja presidentin valitsijamies 1937, 1940 ja 1943. Hän oli mukana myös kunnallispolitiikassa, Ruoveden kunnanvaltuustossa.


title: Maija Häkkinen

text: Häkkinen oli koulutukseltaan ylioppilas (1903). Hän oli maatilan emäntä 1906–1919 ja sitten miehensä kuoltua 1919–1935 tilanomistaja. Poliittisen toiminnan lisäksi hän oli mukana järjestötoiminnassa muun muassa Hämeen-Satakunnan Marttapiiriliiton puheenjohtajana, Marttaliiton valtuuskunnan jäsenenä ja Pohjois-Hämeen Lottapiirin piirijohtokunnan jäsenenä.


title: Maija Häkkinen

text: Häkkisen puoliso oli vuodesta 1906 kansanedustaja Kaarle Fredrik Häkkinen ja heidän poikansa oli Tampereen kunnallispormestari Heikki Häkkinen. Häkkisen tytär Marjatta Häkkinen avioitui kansanedustaja Toivo Hietalan kanssa.


title: Irma Hamara

text: Irma Elisabeth Hamara, vuoteen 1905 "Hammarén" (22. tammikuuta 1904 Nastola – 9. kesäkuuta 1989 Nastola), oli emäntäkoulun johtaja ja kokoomukselainen kansanedustaja.


title: Irma Hamara

text: Hamara oli Mikkelin läänin vaalipiiristä valittu kansanedustaja kahdessa vaiheessa, 22. heinäkuuta 1948 – 21. heinäkuuta 1958 ja 20. helmikuuta 1962 – 22. maaliskuuta 1970. Hän oli myös presidentin valitsijamies 1950, 1956 ja 1962 ja oli mukana kunnallispolitiikassa Säämingin kunnanvaltuustossa.


title: Irma Hamara

text: Hamaran vanhemmat olivat asemapäällikkö, maanviljelijä Fridolf Edvard Hammarén ja Lydia Elisabet Karlsson. Hamara valmistui ylioppilaaksi 1923 ja agronomiksi 1928. Hän hoiti kotitilaa Nastolassa 1928–1932 ja oli sitten Säämingin emäntäkoulun maatalous- ja yhteiskunta-aineiden opettaja ja havaintotilan hoitaja 1932–1970 sekä samalla Säämingin emäntäkoulun johtaja 1933–1949, 1951–1962.


title: Helena Virkki

text: Helena Virkki (22. helmikuuta 1884 Suursaari – 4. maaliskuuta 1968 Karkkila) oli emäntä ja kokoomukselainen kansanedustaja (1945–1954). Hänelle myönnettiin talousneuvoksen arvonimi 1944.


title: Helena Virkki

text: Virkin vanhemmat olivat kalastaja Anton Talsi ja Maria Ulrika Mattson. Hänen puolisonsa oli vuodesta 1905 Teodor Virkki. Virkki kävi kansakoulun ja meijerikoulun 1902. Hän oli Humppilan meijerin harjoittelija 1901, meijerikkö ja meijerinhoitaja Lapualla 1902–1905, maatilan emäntä Vuokselassa 1905–1928 ja maanviljelijä 1928–1939. Sotien aikana 1940–1944 hän toimi Suomen Huollon työtupien ja vapaan huoltotyön tarkastajana. Sotien jälkeen hän joutui evakkoon, ja hän asettui asemaan Karkkilaan.


title: Helena Virkki

text: Virkki oli kansanedustaja Kymen läänin läntisestä vaalipiiristä 6. huhtikuuta 1945 – 21. heinäkuuta 1948 ja 22. heinäkuuta 1948 – 28. maaliskuuta 1954 sekä myös presidentin valitsijamies 1950 ja 1956.


title: Helena Virkki

text: Virkki oli luottamustoimissa muun muassa Marttaliiton puheenjohtaja ja Pohjoismaisen emäntäliiton puheenjohtaja. Marttaliiton ensimmäiseksi kunniapuheenjohtajaksi hänet valittiin 1953.


title: Venuto al mondo

text: Venuto al mondo (; kansainväliseltä nimeltään "Twice Born") on vuonna 2012 ensi-iltansa saanut italialais-espanjalainen draamaelokuva, jonka on ohjannut Sergio Castellitto. Elokuvan pääosissa ovat Penélope Cruz ja Emile Hirsch. Sivuosissa ovat muun muassa Adnan Hasković, Saadet Aksoy ja Pietro Castellitto.


title: Venuto al mondo

text: "Venuto al mondo" perustuu Margaret Mazzantinin samannimiseen romaaniin "Venuto al mondo" (2008), jonka pohjalta Mazzantini sovitti elokuvan käsikirjoituksen aviomiehensä, elokuvan ohjaajan Castellitton, kanssa. Castellitto oli myös elokuvan toisena tuottajana Roberto Sessan ohella. Castellitto näyttelee elokuvassa lisäksi pientä sivuhahmoa Giulianoa.


title: Venuto al mondo

text: Italialainen Gemma (Penélope Cruz) matkustaa Roomasta kesälomalle Bosnian sodan runtelemaan Sarajevoon teini-ikäisen poikansa Pietron (Pietro Castellitto) kanssa. Gemma haluaa näyttää pojalleen maan, jossa hän rakastui vuosia sitten pojan isään Diegoon (Emile Hirsch). Gemma ja vastasyntynyt Pietro olivat paenneet Sarajevosta sodan sytyttyä, mutta Diego oli jäänyt kaupunkiin ja kuollut myöhemmin. Perillä Gemma kohtaa kauan säilyneen salaisuuden, joka paljastaa paljon enemmän menneisyydestä kuin mitä Gemma muistaa tai edes tietää.


title: Venuto al mondo

text: "Venuto al mondon" kuvaukset alkoivat Sarajevossa Bosnia ja Hertsegovinassa 12. syyskuuta 2011. Bosnia ja Hertsegovinan lisäksi elokuvaa kuvattiin Kroatiassa, Serbiassa ja Italiassa. Kroatiassa elokuvan kuvauspaikkana oli Korčula, Serbiassa Belgrad ja Italiassa Rooma ja Torino. Elokuvaa oli tuottamassa useat tuotantoyhtiöt, joita olivat Medusa Film, Alien Produzioni, Mod Producciones, Picomedia ja Telecinco Cinema.


title: Venuto al mondo

text: "Venuto al mondo" sai ensi-iltansa Toronton elokuvajuhlilla Kanadassa 13. syyskuuta 2012. Elokuvan Espanjan ensi-ilta oli San Sebastiánin elokuvajuhlilla 25. syyskuuta 2012 ja Italian 8. marraskuuta 2012. Elokuva sai teatteriensi-iltansa Espanjassa 11. tammikuuta 2013. "Venuto al mondon" teatterilevittäjänä Italiassa oli Medusa Distribuzione ja Espanjassa Alta Films. Maailmanlaajuisesti elokuva tuotti lähes yhdeksän miljoonan dollarin lipputulot.


title: Venuto al mondo

text: "Venuto al mondo" on saanut elokuvakriitikoilta kielteisen vastaanoton. Rotten Tomatoes -sivuston mukaan 17% kriitikoista on antanut elokuvalle positiivisen arvosanan 4,1/10 keskiarvolla. Keräys perustuu 23 arviointiin. 1 571 käyttäjästä 68% on antanut elokuvalle positiivisen arvosanan 3,7/5 keskiarvolla. Metacritic-sivuston mukaan 13 arvostelun perusteella elokuva on saanut 34 pistettä sadasta mahdollisesta. Internet Movie Databasen 12 196 käyttäjää on antanut elokuvalle keskiarvon 7,4/10.


title: Valfornace

text: Valfornace on kunta Italiassa Marchen alueella olevassa Maceratan maakunnassa.


title: Valfornace

text: Kunta perustettiin 1.1.2017, kun kaksi kuntaa, Fiordimonte ja Pievebovigliana, yhdistyivät uudeksi Valfornacen kunnaksi.


title: Fiastra

text: Fiastra on kunta Italiassa Marchen alueella olevassa Maceratan maakunnassa. Kunnassa on noin 700 asukasta. "Acquacaninan" kunta liittyi 1.1.2017 Fiastran kuntaan.


title: Fiastra

text: Fiastra sijaitsee Monti Sibillinin kansallispuistossa Fiastronen laaksossa. Laaksossa on myös "Lago di Fiastran" järvi.


title: Fiastra

text: Kunnan juuret ulottuvat 1000-luvulla perustettuun linnaan nimeltä Castrum Flastrae. Linnassa oli paksut seinät sekä tornit, ja se oli laakson asukkaiden pakopaikka barbaarien hyökkäyksille. Linnan omisti Magalottin perhe vuosina 1170–1259, jolloin se sai nimekseen Castello dei Megalotti.


title: Eeva-Liisa Sorainen

text: Eeva-Liisa Sorainen, e. "Mölsä" (s. 1957 Nakkila) on suomalainen kuvanveistäjä ja keraamikko ja tekee myös tuliteoksia.


title: Eeva-Liisa Sorainen

text: Mölsä on kirjoittanut ylioppilaaksi 1977 Kuninkaanhaan lukiosta Porista ja opiskellut Turun taideyhdistyksen Piirustuskoulussa 1977–1980. Hän on Suomen Kuvanveistäjäliitton jäsen.


title: Eeva-Liisa Sorainen

text: Mölsän teoksia on useiden kaupunkien kokoelmissa. Hänen julkisia teoksiaan sijaitsee Kirrin päiväkodissa Jyväskylän maalaiskunnassa (1997), Keski-Suomen keskussairaalassa Jyväskylä (1997) ja Päiväkoti Rannassa Helsingin Herttoniemessä (2001).


title: Abbath (albumi)

text: Abbath on Immortalin entisen keulahahmon Abbath Doom Occultan ensimmäinen Abbath -yhtyeen alla ilmestynyt albumi, joka julkaistiin 22. tammikuuta 2016 levymerkillä Season of Mist. Musiikillisesti albumi muistuttaa hyvin paljon Immortalia, johon on sisällytetty elementtejä rockmusiikista. Albumi on yhtyeen ainoa, jolla rumpuja soittaa Creature hänen jätettyä yhtyeen joulukuussa 2015.


title: Abbath (albumi)

text: Albumin kappale ”Count the Dead” julkaistiin 7” vinyylisinglenä joulukuussa 2015. Kappaleesta ”Fenrir Hunts” kuvattiin musiikkivideo. Albumi debytoi Suomen virallisen listan sijalla 33.


title: Abbath (albumi)

text: Abbath lähti Immortalista vuonna 2014, ja yhtyeen nykyinen laulaja Demonaz on väittänyt Abbathin varastaneen silloiset yhtyeelle kirjoittamansa kappaleet sooloalbumilleen.


title: Abbath (albumi)

text: Albumi sai pääosin hyvän vastaanoton. Soundin Eero Kettunen antoi albumille kolme tähteä viidestä, ja sanoi musiikin sisältävän Immortalin hyviä kuin huonojakin elementtejä, sekä Abbathin äänen sekä riffien toimivan edelleen, vaikka myönsikin jääneensä kaipaamaan ”kylmempää ja repivämpää”, tuhtia soundia. Viihdesivusto Imperiumin Sami Kontio antoi albumille arvosanan 8/10, ja sanoi Abbathin onnistuneen antamaan tunnistettavalla laulullaan haasteen entiselle yhtyeelleen. Kaaoszinen Riku Mäkinen piti albumia perusvarmana, keskinkertaisena albumina. Hän sanoi sen kärsivän mielikuvituksettomuudesta, eikä uskonut albumin pahemmin lämmittävän kuin vannoutuneita Immortalin faneja. Tätä vastoin Blabbermouthin arvioija piti albumia jokseenkin yllätyksellisenä, ja piti Abbathin urakehitystä myönteisenä ja albumia hyvällä tavalla immortalmaisena. Metal Injectionin Dan Davisin mukaan Abbath kuulostaa inspiroituneelta ensimmäistä kertaa vuosikymmeneen, ja albumin olevan erinomainen vaikkei se keksikään tulta uudestaan.


title: Abbath (albumi)

text: Kaikki kappaleet kirjoittanut Abbath.


title: PKP Pecheneg

text: PKP Pecheneg on venäläinen konekivääri. Se on modernimpi versio niin ikään venäläisestä PKM-konekivääristä. PKP Pechenegin piippu on raskaampi, sitä ei voi irroittaa, se on paineilmajäähdytetty säteittäisellä jäähdytysvirralla, joka pitää aseen luotettavempana ja hallittavempana. Lisäksi aseeseen voi asentaa optisen tähtäimen tarkkuuden parantamiseen. Venäjän asevoimien mallinimike aseelle on 6P41 tai 6P41N (Pecheneg-N), jossa on kisko yötähtäimelle. Tällä hetkellä PKP on käytössä Venäjän asevoimien erikoisjoukoissa, Spetsnazissa ja myös muissa joukoissa huomattavia määriä.


title: PKP Pecheneg

text: PKP Pecheneg on nimetty Turkin sotaisan alkuperäisheimon Pechenegin mukaan, jonka alueesta tuli myöhemmin osa Etelä-Venäjän ja Ukrainan aroja. PKP on vakio 7.62×54mmR PKM konekivääri ilman nopean piipunvaihdon mahdollisuutta, ja tarkoitettu käytettäväksi kiinteällä jalustalla ryhmän tulitukiaseena. PKP on tulivoimaisempi ja pystyy tuottamaan pidemmän aikaa jatkuvaa tulta kuin vakioase RPK-74, jonka lisäksi 7.62x54mmR omaa pidemmän tehokkaan kantaman ja paremman läpäisykyvyn rakenteisiin ja rakennettuihin suojiin taisteluympäristössä.


title: PKP Pecheneg

text: PKP Pechenegin voidaan katsoa olevan muunnelma PKM-konekivääristä, mutta se on valmistettu yhtä taktista roolia varten, olemaan kunnollinen tulitukiase mekanisoidulle jalkaväelle ja erikoisjoukoille. Sen keskeinen ero verrattuna edeltäjäänsä on piipussa, jota ei voi nopeasti vaihtaa kentällä, mutta sen voi kuitenkin irroittaa tarkastusta ja huoltoa varten. PKP:n piippu on jonki nverran painavempi kuin PKM-konekiväärin, ja se käyttää säteittäisiä jäähdytysvirtoja. Piippu on suljettu metalliseen vaippaan, jonka sisällä paineilmajäähdytys tapahtuu. Tätä tekniikkaa käytettiin jo Lewis-pikakiväärissä, joka kehitettiin 1. maailmansodan aikoina. Jäähdytysilma saapuu vaipan sisään ovaalinmuotoisista luukuista vaipan takaosasta, ja poistuu piipun suulla. Kun taas ensimmäisissä prototyypeissä Pechenegistä käytettiin vakioliekinvaimenninta, kuten PKM-konekiväärissä, joka aiheutti suuren paineaallon aseen kuumentuessa. Nykyisissä vaimentimissa ongelma on poistettu. Piipun takaosaan on kiinnitetty pysyvästi kiinnitetty kahva, jossa on pitkänomainen muoto, sillä sen on tarkoitus myöskin suojata kangastuksilta, joita syntyy kun kuuma ilma pyörii aseen edessä. Valmistaja lupaa aseen ampuvan 600 laukausta yhteen menoon ilman mitään ongelmaa piipussa. Käytännössä kutenkin jatkuvaa tulta on mahdollista ampua 250 laukausta. Toinen ero on kiinteä jalusta aseen etuosassa. Tämä lisäys parantaa hallittavuutta ja tarkkuutta pitkälle ammuttaessa, mutta se myös rajoittaa ampumissektoria, joka olisi ilman jalustaa suurempi. Toinen seuraus edellämainitussta lisäyksestä on, että PKP:llä on epämukavempi ampua olkapäältä tai lonkalta, koska aseessa ei ole kahvaa ja jalusta on sijoitettu liian eteen. Kuitenkin aseessa on kantohihna jota voi käyttää apuna lonkalta ammuttaessa.


title: PKP Pecheneg

text:
Muissa teknisissä seikoissa PKP on samanlainen kuin PKM.
600-600lks/min


The Electric Warlock Acid Witch Satanic Orgy Celebration Dispenser on Rob Zombien kuudes studioalbumi, joka julkaistiin 29. huhtikuuta 2016. Albumi nousi Yhdysvalloissa Billboard 200 -listan sijalle 6. Suomessa se debytoi virallisen albumilistan sijalla 38.


title: The Electric Warlock Acid Witch Satanic Orgy Celebration Dispenser

text: Yhtye on luonnehtinut albumia historiansa ”sairaimmaksi ja raskaimmaksi musiikilliseksi hirviöksi”.


text: Albumi sai pääosin hyvän vastaanoton. Albumiarvioiden keskiarvoja mittaavan Metacriticin arvio albumille on 69/100, mikä merkitsee yleisesti hyvää vastaanottoa. Soundin Vesa Siltanen antoi albumille kolme tähteä viidestä. Hän sanoi albumin olevan kelvollinen, vaikkei siitä ensikuuntelulla jää mitään käteen, sekä ei suosittele ottamaan jokseenkin lyhyeksi jäävää albumia liian vakavasti. Kaaoszinen Daniel Neffling antoi albumille poikkeuksellisesti arvosanan 11/10. Hän sanoi sen tuovan mieleen ajoittain niin White Zombien, Marilyn Mansonin, Ministryn kuin Primuksenkin, ja piti albumia äärimmäisen mielenkiintoisena, otteessaan pitävänä virheettömänä tuotoksena.


title: Pyöräily kesäolympialaisissa 2016 – naisten maantieajo

text: Vuoden 2016 kesäolympialaisten pyöräilyn naisten maantieajo käytiin 7. elokuuta 2016 Rio de Janeirossa. Kilpailun voitti Alankomaiden Anna van der Breggen, toiseksi ajoi Ruotsin Emma Johansson ja kolmanneksi Italian Elisa Longo Borghini.


text: Kilpailua johtanut Alankomaiden Annemiek van Vleuten kaatui pahasti 11 kilometriä ennen maalia. Hän ajautui tiukassa mutkassa ulos radalta ja lensi pää edellä maahan. Hän mursi onnettomuudessa selkärankansa kolmesta kohdasta ja sai aivotärähdyksen.


text: Merkintä ”SA” tarkoittaa, että ajaja sai saman loppuajan kuin hänen edellään maaliin tullut ajaja.


title: Time Was

text: Time Was on bluesyhtye Honey B and the T-Bonesin järjestyksessään 13. studioalbumi, joka julkaistiin 7. lokakuuta 2016 levymerkillä Tuohi Records. Osa kappaleista on nauhoitettu Memphisissä Sun-studiolla. Kappaleiden rumpuosuuksia on hoitanut Jaska Lukkarisen rinnalla Esa Kuloniemen ja Aija Puurtisen poika Moses.


title: Time Was

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 20.


title: Time Was

text: Savon Sanomien Suonna Kononen antoi albumille neljä tähteä viidestä, ja sanoi albumin olevan moderni, ilmava ja helposti lähestyttävä bluesalbumi. Helsingin Sanomien Harri Römpötti antoi albumille kolme tähteä viidestä. Hänen mukaansa yhtye ei ole soittanut puhdasta bluesia vuosiin, mutta sanoi Mississippi-soundin ja muiden juurimusiikin vaikutteiden puskevan läpi.


title: Carlo Fontana

text:
Carlo Fontana (1634/1638 - 1714) oli italialainen myöhäisbarokkia edustanut arkkitehti. Hän oli syntynyt Ticinon kantonissa, Sveitsissä. Mitkään lähteet eivät tue teoriaa, että hän olisi ollut sukua toisille Fontana- sukunimisille arkkitehdeille.
Fontana saapui Roomaan arviolta vuonna 1655. Hän sai töitä menestyneiden arkkitehtien, kuten Carlo Rinaldin ja Gian Lorenzo Berninin piirrustusten puhtaaksipiirtäjänä. Pisimpään hään oli Berninin palveluksessa.


title: Carlo Fontana

text: San Biagon kirkkoa Campitellissa pidetään yleisesti Fontanan ensimmäisenä kokonaan itse suunnittelemana rakennuksena. Se valmistui vuonna 1685. San Marcello al Corson kirkon julkisivua vuosilta 1682- 1683 pidetään yhtenä Fontanan parhaista töistä. Paavi Innocentius XII otti Fontanan suojeluunsa ja tarjosi paljon töitä, kuten Instituto Apostolico San Michelen suunnittelun ja Palazzo Montecitorion muutostyöt. Jälkimmäisessä rakennuksessa toimii nykyään Italian edustajainhuone.


title: Carlo Fontana

text: Myös paavi Klemens XI tilasi töitä Fontanalta. Hän tilauksiaan olivat muiden muassa Santa Marian portiikki Trasteveressa ja yleinen öljyvarasto, joka rakennettiin Diocletianuksen kylpylän raunioihin. Sitä käyttää nykyään Rooman kansallismuseo vaihtuvien näyttelyiden tilana. Lisäksi hän suunnitteli Casanatan kirjaston Santa Maria sopra Minervan kirkon yhteyteen ja kupolin Montefiasconen kirkkoon. Kupoli valmistui vasta kauan arkkitehtinsa kuoleman jälkeen.


title: Carlo Fontana

text: Suurimman osan töistään Fontana teki Roomassa. Häntä avustivat hänen veljenpoikansa Girolamo ja Francesco Fontana. Fontana lähetti Fuldaan, Saksaan mallin rakennettavasta kirkosta. Hän lähetti mallin myös Wieniin tilatuista kuninkaallisista talleista. Hän suunnitteli merkittävän ja Amerikan mantereelle uusille kirkoille mallia antaneen mahtipontisen kirkon Azpeitiaan, Espanjaan. Azpeitia on jesuiittojen perustajan Ignatius Loyolan syntymäpaikkakunta.


title: Carlo Fontana

text: Fontana oli kyvykäs taiteilija ja hyvä suunnittelija, mutta ei nouse kuitenkaan barokkiarkkitehtien terävimpään kärkeen, kuten Francesco Borromini. Arkkitehtina hän oli parempi kuin kirjoittajana. Paavi Innocentius XII tilasi häneltä teoksen "Templum Vaticanum" joka kertoo Pietarinkirkon rakentamisesta. Se julkaistiin vuonna 1694. Teoksessaan Fontana ehdotti, että Ponte Sant’Angelolta kirkon edustalle ulottunut tiheä "La Spinaksi" kutsuttu keskiaikaisten korttelin muodostama alue purettaisiin. Idea toteutettiin Benito Mussolinin aikana kun rakennettiin nykyinen Via della Conciliazone. Hän julkaisi myös Colosseumia, Akvedukteja ja Tiberin tulvia käsitteleviä teoksia. Hänen käsikirjoitustensa ja piirrostensa kokoelmaa säilytetään Royal Libraryssa, Windsorissa.


title: Carlo Fontana

text: Pyhän Luukkaan akatemian johtajana eli "principenä" Fontana toimi vuonna 1686 ja uudelleen vuosina 1692- 1700. Hänen oma studionsa oli yksi oman aikanasa Euroopan tuotteliaimmista. Se suunnitteli suihkulähteitä, hautamuistomerkkejä ja alttareita. Hänen töitään kopioitiin ja matkittiin läpi Euroopan. Osa hänen oppilaistaan sai kuuluisuutta ja merkittäviä suunnittelutöitä kotimaissaan, kuten ruotsalainen Nicodemus Tessin nuorempi joka suunnitteli Tukholman kuninkaallisen linnan ja Drottningholmin linnan. Hänen muista oppilaistaan mainittakoon saksalainen Mathaus Daniel Poppelmann, englantilainen James Gibbs ja itävaltalainen Fischer von Erlach.


title: Sergei Simonov

text: Sergei Simonov (, 25. heinäkuuta 1992 Novokuznetsk – 7. tammikuuta 2016) oli venäläinen jääkiekkohyökkääjä. Pääosin VHL:ssä urallaan pelannut Simonov pelasi myös kolme KHL-ottelua Metallurg Novokuznetskissa.


title: Sergei Simonov

text: Tammikuussa 2016 hän sai VHL-joukkue Sputnik Nižni Tagilin harjoituksissa osuman kiekosta, minkä seurauksena hänen pernansa vaurioitui. Leikkauksesta huolimatta hän menehtyi.


title: Sierra Leonen aluejako

text: Sierra Leonen aluejako kuvaa Sierra Leonen maantieteellisen alueen hallinnollista jakoa. Aluejaon ylimmän tason muodostavat kolme maakuntaa () ja yksi alue ("area"). Nämä jakautuvat toisella tasolla 14 piirikuntaan ("districts"). Piirikuntien perustiedot ja hallintokeskusten nimi käy ilmi taulukosta; maakuntien hallintokeskukset on esitetty vahvennettuna. Piirikunnat jakautuvat paikallishallintoa varten päällikkökuntiin ("chiefdoms"). Sierra Leonen Läntisellä alueella on vastaava jako äänestysalueisiin ("wards"). Aluehallinnon kolmannen tason yksiköitä eli päällikkökuntia tai äänestysalueita oli Sierra Leonen vuoden 2015 väestönlaskennan aikaan yhteensä 166 kappaletta. Näiden asukasluvut ja hallintokeskukset löytyvät lähteistä


title: Sierra Leonen aluejako

text: Oheinen taulukko pohjautuu toistaiseksi alustaviin vuoden väestönlaskennan 2015 tuloksiin. Lopullisten tulosten mukaan arvoihin tullee joitain korjauksia, sillä maan väkiluku 7 092 113 asukasta oli jonkin verran alustavaa arvoa korkeampi (alustava väkiluku oli 7 075 641).


title: Saastan kaipuu

text: Saastan kaipuu on rockyhtye Radiopuhelimien järjestyksessään 14. studioalbumi, joka julkaistiin 17. kesäkuuta 2016 levymerkillä If Society. Aikaisempien levyjen tapaan useita musiikinlajeja yhdistelevän yhtyeen hallitseva elementti on groove. Albumi debytoi Suomen virallisen listan sijalla 12, ja tippui seuraavalla listaviikolla sijalle 49.


title: Saastan kaipuu

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan kolmannelle sijalle.


title: Saastan kaipuu

text: Levyn kappale "Ei kenenkään maa" on uusi versio yhtyeen edellisen levyn nimikkokappaleesta.


title: Saastan kaipuu

text: Albumi sai ylistävän vastaanoton. Soundin Arttu Tolonen antoi albumille täydet viisi tähteä, ja sanoi 30 vuotta täyttäneen yhtyeen ”olevan mitä on”, sen pysyessä kuitenkin musiikissaan ajan hermolla. Hänen mukaansa "Saastan kaipuu" on albumi vailla vertaa, ja Radiopuhelimien olevan "yhä Suomen kaikkien aikojen paras bändi”. Niin ikään Helsingin Sanomien Heikki Romppainen antoi albumille täydet viisi tähteä. Hän sanoi sen olevan varsinainen taideteos, johon puhallinsoittimet, naistaustalaulu ja muu yllätyksellisyys luo turpaanvedon ohella kauniita nyansseja. Rumban Tuukka Hämäläinen antoi albumille arvosanan 9,5/10, ja sanoi laadukkaita levyjä tasaiseen tahtiin tehtailevan yhtyeen olevan parhaimmillaan. Hän toteaa niin ikään yhtyeen tyylin olevan ennallaan, mutta albumin olevan ilmaisuvoimainen kokonaisuus, jossa ei ole mitään liikaa tai liian vähän. Noise.fi -sivuston Mikko Nissinen antoi albumille neljä tähteä viidestä. Hän kehui erityisesti sanoituksia, joissa näkyy elämää nähneiden aikamiesten ajatuksenjuoksu sekä ajan havainnointi. Pienenä miinuksena hän mainitsi J.A. Mäen ja Dimitra Salon hieman epävarmalta kuulostavat tuplahuudot.


title: Oki Electric

text: Oki Electric Industry Co., Ltd. (OKI, ) on Japanilainen elektroniikkayritys.


title: Oki Electric

text:
OKI valmisti ensimmäisen puhelimen Japanissa vuonna 1881.
Nykyisin yritys valmistaa muun muassa printtereitä.


title: Hurrikaani Otto

text: Hurrikaani Otto oli vuoden 2016 kuudestoista ja viimeinen nimetty trooppinen myrsky Atlantin hurrikaanikaudella., ja tuon kauden seitsemäs trooppinen hirmumyrsky. Saffirin-Simpsonin hurrikaaniasteikolla se luokiteltiin tasolle kaksi. Oton reitti oli poikkeuksellinen, sillä se pyörähti silmukan Karibialla ja jatkoi matkaansa Tyynenmeren puolelle.


title: Hurrikaani Otto

text: Otto rantautui Nicaraguaan 24. marraskuuta, mikä on myöhäisin hurrikaanin rantautumisajankohta Atlantin merialueella.


title: Wesley A. Clark

text: Wesley Allison Clark (10. huhtikuuta 1927 New Haven, Connecticut, Yhdysvallat – 22. helmikuuta 2016 New York, New York, Yhdysvallat) oli yhdysvaltalainen tietojenkäsittelytieteilijä, joka oli suunnittelemassa ensimmäisiä henkilökohtaisen tietokoneen edeltäjiä. Hän oli mukana kehittämässä TX-0-, TX-2- ja LINC-tietokoneita.


title: Wesley A. Clark

text: Wesley Clark syntyi vuonna 1927. Hänen vanhempansa olivat Wesley Clark Sr. ja Eleanor Kittell. Hän opiskeli Berkeleyn yliopistossa fysiikkaa, josta hän valmistui vuonna 1947.


title: Wesley A. Clark

text: Clark suoritti jatko-opintojaan reaktorifysiikassa Hanfordissa. Massachusetts Institute of Technologyn Lincoln-laboratorio houkutteli hänet vuonna 1951. Clark pääsi mukaan ryhmään, joka suunnitteli Whirlwind I -tietokonetta, joka oli keskeinen osa ilmavoimille suunnitteilla ollutta SAGE-tutkajärjestelmää.


title: Wesley A. Clark

text: Clark jatkoi 1950-luvulla kahden kokeellisen tietokoneen, TX-0:n ja TX-2:n suunnittelutyössä. TX-0 oli ensimmäinen transistoritietokone. Clark suunnitteli TX-0:n yhden ihmisen käytettäväksi. Hän teki logiikan teknisen kumppaninsa Ken Olsenin valmistamaan laitteistoon. TX-2:n kohdalla Clark puolestaan keskittyi graafiseen käytettävyyteen. MIT:n tohtorikoulutettava Ivan Sutherland havaitsi, että Clarkin järjestelmä pystyi toteuttamaan Vannevar Bushin 20 vuotta aiemmin esittämän vuorovaikutuksen. Sutherland kehitti TX-2:lle Sketchpad-nimisen graafisen suunnittelun ohjelman.


title: Wesley A. Clark

text: Clark työskenteli 1964–1972 St. Louisin Washington-yliopistossa. Siellä hän teki yhteistyötä Charles Molnarin kanssa ja kehitti makromoduuleista koottavaa tietokonetta LINCia, jonka suunnittelu oli aloitettu jo MIT:ssä. LINC oli varhainen PC-koneiden edeltäjä.


title: Wesley A. Clark

text: Clark kiinnostui LINCin kautta myös modulaarisesta tietokoneverkosta ja ehdotti 1970-luvun alussa tällaisia IMP-viestienvälistyssolmujen pohjalle. Bolt Beranak and Newman -niminen yritys kehitti Clarkin ehdotuksen pohjalta Honeywell-minitietokoneet ARPANETin selkärangaksi.


title: Wesley A. Clark

text: Clark jätti yliopistomaailman vuonna 1972 ja jatkoi uraansa konsulttina. Hän perusti yhdessä vaimonsa Maxine Rockoffin kanssa Clark, Rockoff, and Associatesin. Clark toimi 1980-luvulla useita kertoja Sutherland, Sproull, and Associatesin konsulttina, kunnes Sun Microsystems osti yrityksen ja perusti Sun Labsin.


title: Wesley A. Clark

text: Clark kuoli 88-vuotiaana kotonaan Brooklynissä. Kuolinsyy oli sepelvaltimotauti.


title: MIPS (täsmennyssivu)

text: MIPS voi tarkoittaa seuraavia asioita:


title: Cravagliana

text: Cravagliana on kunta Pohjois-Italiassa Vercellin maakunnassa Piemonten alueella. Cravaglianan naapurikunnat ovat Balmuccia, Cervatto, Fobello, Rimella, Rossa, Sabbia, Valstrona, Varallo ja Vocca.


title: Alaskanlupiini

text: Alaskanlupiini ("Lupinus nootkatensis") on monivuotinen pohjoisamerikkalainen hernekasvilaji.


title: Alaskanlupiini

text: Alaskanlupiini on monivuotinen ruoho, joka kasvaa 40–80 senttimetriä korkeaksi. Lehdet ovat pitkäruotiset, niissä on kuudesta kahdeksaan tylppäkärkistä sormilehdykkää. Varsi ja lehdyköiden alapinta ovat karvaiset. Kukinto on lupiinimainen latvaterttu. Kukan teriö on sininen, paitsi purjeen (ylimmän terälehden) keskiosa on valkoinen. Hedelmänä on kolme senttimetriä pitkä palko, jossa on neljästä kuuteen siementä. Alaskanlupiini risteytyy helposti komealupiinin kanssa.


title: Alaskanlupiini

text: Alaskanlupiini esiintyy alkuperäisenä Pohjois-Amerikassa: Alaskassa, Kanadan Yukonissa ja Brittiläisessä Kolumbiassa. Se kasvaa soramailla ja joutoalueilla.


title: Alaskanlupiini

text: Viljelykasvina alaskanlupiini on villiintynyt Pohjoismaissa, Islannissa, Norjassa ja Ruotsissa. Myös Suomesta on monia viljelykarkulaishavaintoja 2010-luvulta.


title: Vocca

text: Vocca on kunta Pohjois-Italiassa Vercellin maakunnassa Piemonten alueella. Varallon naapurikunnat ovat Balmuccia, Borgosesia, Cravagliana, Postua, Scopa ja Varallo.


title: Balmuccia

text: Balmuccia on kunta Pohjois-Italiassa Vercellin maakunnassa Piemonten alueella. Balmuccian naapurikunnat ovat Boccioleto, Cravagliana, Rossa, Scopa ja Vocca.


title: Idänhierakka

text: Idänhierakka ("Rumex confertus") on isokokoinen tatarkasvilaji.


title: Idänhierakka

text: Idänhierakka on monivuotinen ruoho, joka kasvaa 60–150 senttimetriä korkeaksi. Kasvin tyvilehdet ovat suuret ja kolmiomaiset, 20–30 cm pitkät. Lehtilapa on sileä ja sen tyvi aavistuksen herttamainen. Lehden ruoti ja lavan keskisuonen alapinta ovat huopakarvaisia. Latvakukinto on hierakkamainen, tiheä ja suhteellisen lyhyt, kukinnan aikana tummanruskeaksi muuttuva. Hedelmä on 3,5 millimetrin pituinen tummanruskea pähkylä. Sitä ympäröi kolmesta munuaismaisesta verkkosuonisesta kehälehdestä muodostuva hedelmäverhiö. Idänhierakka risteytyy muiden hierakoiden kanssa: Suomessa on havaittu lajin risteymiä vesihierakan ("Rumex" × "dolosus"), poimuhierakan ("Rumex" × "skofitzii") ja hevonhierakan kanssa.


title: Idänhierakka

text: Idänhierakka esiintyy Itä-Euroopassa ja Aasiassa. Levinneisyysalueeseen kuuluvat Venäjä, Kazakstan, Kiina, Suomi, Baltia ja osa Itä-Euroopan maista. Pohjoismaista lajia kasvaa lähes pelkästään Suomessa.


title: Idänhierakka

text: Suomessa idänhierakka on harvinainen uustulokas eri puolilla maata. Kasvia on tavattu Venäjältä levinneenä sotatulokkaana monin paikoin itärajan lähellä, Ilomantsissa, Kuhmossa, Suomussalmella ja Inarissa.


title: Luettelo sotilaspartiohiihdon olympiamitalisteista

text: Sotilaspartiohiihto on ollut talviolympialaisten kisaohjelmassa mukana virallisena lajina kerran, vuonna 1924. Kilpailu oli alkujaan kisoissa mukana näytöslajina, mutta vuonna 2006 KOK virallisti kilpailutapahtuman.


title: Tenonsuolaheinä

text: Tenonsuolaheinä ("Rumex graminifolius") on levinneisyydeltään pohjoinen hierakkalaji.


title: Tenonsuolaheinä

text: Tenonsuolaheinä on monivuotinen ruoho, joka kasvaa 5–25 senttimetriä korkeaksi. Se kasvaa usein mätästävästi. Juurakko on pysty ja vanhojen lehtien jäänteiden peittämä. Laji muistuttaa pientä ahosuolaheinää, mutta lehdet ovat heinämäiset, tyviliuskattomat ja tasasoukan kapeat, 2–4 millimetriä.


title: Tenonsuolaheinä

text: Tenonsuolaheinä esiintyy varmasti Pohjoismaiden pohjoisosassa Suomessa ja Norjassa, Grönlannissa ja Alaskassa. Tiedot Kanadan Newfoundlandista ja Pohjois-Venäjältä kuuluvat mahdollisesti hyvin samankaltaisiin lähilajeihin.


title: Tenonsuolaheinä

text: Suomessa tenonsuolaheinä kasvaa harvinaisena Inarissa ja Utsjoella Tenojoen laakson soraisilla järven- ja joenrannoilla. Laji on Suomen uhanalaisuusluokituksessa silmälläpidettävä.


title: Splatoon

text: Splatoon on Nintendon julkaisema kolmannen persoonan ammuntapeli, joka julkaistiin Wii U -konsolille toukokuussa vuonna .


title: Splatoon

text:
Pelissä pelataan kahdessa jotakin väriä edustavassa joukkueessa.
Pelaajat ampuvat eri väristä mustetta peliareenalle ja toisia pelaajia päin erilaisilla aseilla. Pelissä on tarkoitus saada mahdollisimman paljon oman joukkueen väristä mustetta pelikentälle, mutta pelissä on erilaisia tapoja pelata. Splatoonissa järjestettiin Splatfest-kilpailuja.


title: Splatoon

text: Peli on yksi parhaiten myyneistä peleistä Wii U -konsolille.


title: Splatoon

text: Peli on voittanut Golden Joystick Awards -palkinnon "Family Game" ja "Nintendo Game of the Year" -kategorioissa.


title: Splatoon

text: Pelillä on Metacritic-kerääjäsivustolla 81/100 pistettä.


title: Splatoon

text: Pelille on julkaistu jatko-osa "Splatoon 2" Nintendo Switch -pelikonsolille. Jatko-osassa on uusia aseita ja uusia hahmoja verrattuna edelliseen osaan.


title: Väkivalta ja pyhä

text: Väkivalta ja Pyhä () on alun pitäen vuonna 1972 ranskaksi julkaistu ranskalaisen teoreettisen antropologin René Girardin teos, jossa Girard esittää kulttuurisen järjestyksen syntyä ja funktiota sekä primitiivisiä yhteiskuntia ja ihmisyhteisöjä yleensä koskevia hypoteeseja. Teos on herättänyt runsaasti sekä kritiikkiä että ylistystä ja kiitosta.


title: Väkivalta ja pyhä

text: Girard kirjoitti teoksen toimiessaan professorina Buffalossa sijaitsevassa New Yorkin osavaltionyliopistossa ("State University of New York"). Kirja on vuosikymmenen tutkimusten lopputulos ja tarjoaa ensimmäisen kattavan esityksen Girardin mimeettisen halun teorian sovellutuksista antropologiassa sekä mytologioiden ja kreikkalaisten tragedioiden tutkimuksessa.


title: Väkivalta ja pyhä

text: Girard tarjoaa sarjan hypoteeseja, joiden avulla hän pyrkii vastaamaan kulttuurisen ja symbolisen järjestyksen syntyä, vakiintumista ja funktiota koskeviin arvoituksiin sekä primitiivisten yhteiskuntien että ihmisyhteisöjen yleensä suhteen. Teoksen olennaisena teesinä on, että mimeettinen halu johtaa vääjäämättä kilpailuun ja konflikteihin, ja kulttuurisen järjestyksen alkuperä olisi toistetuissa kollektiivisen väkivallan ilmauksissa yksittäistä uhria tai syntipukkia vastaan. Girard postuloi uhrikorvaamiseksi kutsumansa morfogeneettisen mekanismin, jonka kautta sosiaalinen järjestys syntyisi.


title: Väkivalta ja pyhä

text: Uskonnon Girard näkee alkuperältään ja funktioltaan keinona säännellä sosiaalista väkivaltaa ja luoda sosiaalista koheesiota. Hän esittää, että uhraamisen kautta yhteisöä uhkaava väkivalta saadaan rituaalisesti ajettua pois, kohdistettua ulos sen sijaan, että se suuntautuisi yhteisöön itseensä. Girardin mukaan uhraaminen on toisin sanoen olennaisesti uskontoon liittyvä ilmiö; uskonnon funktio olisi pitää väkivalta yhteisön ulkopuolella syntipukkimekanismin tai sen rituaalisten korvikkeiden avulla. Girard kirjoittaa, että missä ”nykyaikainen kritiikki on lähes yksimielistä” pitäessään Sigmund Freudin Toteemia ja tabua (1913) kestämättömänä, hän näkee työllä olevan todellista arvoa pyrkiessään osoittamaan, että Freudin teoria alkumurhasta tulee lähelle hänen oman työnsä tematiikkaa.


title: Väkivalta ja pyhä

text: "Väkivalta ja Pyhä" nostatti pian julkaisunsa jälkeen kansainvälisen kiistan. Le Monde -aikakauslehti otti työn vastaan fanfaarein G.H. Radkowskin antaen sille ylistävän arvostelun pitäen työtä suunnattomana intellektuaalisena saavutuksena. Radkowskin mukaan kyseessä oli ”ensimmäinen autenttisesti ateistinen teoria väkivallasta ja pyhästä”. Teos julkaistiin viiden vuoden viiveellä vuonna 1977 englanniksi, ja teosta on kommentoitu runsaasti myös englanninkielisessä tutkimuksessa. Norman O. Brownin väittämän mukaan myös Paavi Johannes Paavali II olisi pitänyt kirjasta. Toisaalta teosta on myös pidetty uskonnolle vihamielisenä. Girard sai teoksestaan myös "Prix de l'Académie" -palkinnon.


title: Väkivalta ja pyhä

text: Vuonna 2004 teos julkaistiin suomeksi Olli Sinivaaran kääntämänä. Vaikka tutkijoiden piirissä teos toki tunnettiin jo ennen suomenkielistä käännöstä, teos on lisännyt Girardiin kohdistuvaa mielenkiintoa Suomen kielialueella. Teos myös otettiin vastaan pääasiallisesti myönteisesti. Esimerkiksi Risto Niemi-Pynttäri kirjoittaa arvostelussaan: ”Girard kamppailee teorian kentillä niin vimmaisesti, että vaikka teksti on paikoin vaikeaa, niin koskaan se ei ole kuivaa luettavaa. Olli Sinivaaran suomennos on pääasiassa sujuvaa, ja se pysyy kamppailun juonessa mukana.”


title: Lounais-Suomen Partiopiiri

text: Lounais-Suomen Partiopiiri ry (lyhenne L-SP) on Satakunnan ja Varsinais-Suomen alueella toimiva Suomen Partiolaisten partiopiiri, joka koostuu 144 partiolippukunnasta. Piiri aloitti toimintansa vuoden 2009 alussa, kun Varsinais-Suomen Partiopiiri ja Satakunnan Partiolaiset yhdistyivät.


title: Lounais-Suomen Partiopiiri

text: Partiopiirin järjestämä Turun partioparaati on Suomen suurin vuosittain järjestettävä partiotapahtuma. Partioparaatia on järjestetty nykymuotoisena, Turun tuomiokirkkotorilta alkavana paraatina vuodesta 1927 lähtien. Paraatin aikana lippukunnat käyvät ryhtikilpailua, jossa arvioidaan muun muassa lippukuntien marssirivien suoruutta.


title: Lounais-Suomen Partiopiiri

text: Lounais-Suomen piirillä on kaksi toimistoa, Turussa ja Porissa. Piirin julkaisema jäsenlehti on Repolainen, joka ilmestyy kuudesti vuodessa.


title: Töppövilla

text: Töppövilla ("Eriophorum scheuchzeri") on suovilloihin kuuluva monivuotinen sarakasvilaji.


title: Töppövilla

text: Töppövillalla on melko pitkä vaakajuurakko. Varsi kasvaa 20–50 senttimetriä pitkäksi ja yhdestä puoleentoista millimetriä paksuksi. Lehdet ovat vartta paljon lyhyempiä, liereitä tai kouruisia. Kukintona on yksittäinen tähkä, joka on leveän pallomainen. Kukinnan jälkeen kukan kehäsukaset pitenevät valkoisiksi karvoiksi, jotka töppövillalla kasvavat 2,5 cm pitkiksi.


title: Töppövilla

text: Töppövillaa esiintyy laajasti Maan pohjoisella puoliskolla. Euroopasta Aasiaan Siperian yli Pakistaniin, läntiselle Himalajalle ja Mongoliaan asti sekä Pohjois-Amerikan pohjoisosissa. Euroopassa töppövillan levinneisyysaluetta ovat Fennoskandia eteläosaa lukuun ottamatta, Venäjän pohjoisosa, Islanti, Huippuvuoret ja osa Keski-Eurooppaa: korkeat vuoristoiset alueet Pyrenneiden, Alppien ja Karpaattien tietämillä. Töppövillaa esiintyy Euroopassa Ruotsin, Norjan, Suomen, Islannin ja Venäjän lisäksi seuraavissa maissa: Ranska, Espanja, Italia, Saksa, Sveitsi, Itävalta, Tšekki, Romania ja Ukraina.


title: Töppövilla

text: Suomessa töppövillan levinneisyysalue yltää Pohjois-Lapista Pohjois-Pohjanmaalle ja Kainuuseen. Keski-Lapista pohjoiseen se on yleinen. Töppövilla kasvaa purojen ja jokien varsilla, lähteillä, soilla liikkuvan veden äärellä, lisäksi tienojissa ja kaivannoissa.


title: Apusuoritin

text: Apusuoritin eli apuprosessori () on terminä väljä ja vaihteleva. Tyypillisesti apuprosessori suorittaa jonkin erikoistuneen tehtävän ja vähentää siten muiden suorittimien kuormaa tai on erikoissuuniteltu tehtävän tehokkaaseen suoritukseen.


title: Apusuoritin

text: Tyypillisesti apusuoritin ei pysty ajamaan käyttöjärjestelmän kerneliä itsenäisesti vaan yleiskäyttöinen suoritin vaaditaan.


title: Apusuoritin

text: Moniprosessointi käyttää tyypillisesti samankaltaisia suorittimia samanarvoisissa tehtävissä rinnakkain, joka ei ole sama kuin apusuorittimen käyttö.


title: Apusuoritin

text: Apusuorittimia on käytetty muun muassa suurtietokoneissa oikosiirtoon.


title: Apusuoritin

text: Varhaisissa tietokoneissa muistinhallintayksikkö (MMU) ja matematiikkasuoritin (FPU) olivat erillisiä apuprosessoreja. Nykyisin suoritin integroi molemmat.


title: Apusuoritin

text: Grafiikkaprosessori (GPU) on nykyään yleinen komponentti, joka kuitenkin on tärkeä useissa käyttötapauksissa. AMD APU-tuotelinja integroi GPU:n ja CPU:n ().


title: Apusuoritin

text: Vektorisuoritin oli oma komponentti Cray-tietokoneissa, nykyisin suorittimen käskylaajennukset ovat yleisiä ja suorittavat vastaavan tehtävän.


title: Apusuoritin

text: Muita apuprosessoreja ovat olleet mm. Motorola 56001 digitaalinen signaaliprosessori (DSP) NeXT-tietokoneissa.


title: Apusuoritin

text: "Verkkosuoritin" () (NPU) on toisinaan käytetty termi, jolla voidaan tarkoittaa esim. verkkokorttia, jossa on tukea yleisesti käytetyn protokollan käsittelyyn (ks. ).


title: Apusuoritin

text: Eräissä palvelimissa on TLS/SSL salauksen käsittelyä tehostavia apusuorittimia.


title: Apusuoritin

text: Amiga-tietokoneen piirisarja toteutti joukon apusuorittimia kuten "Copper" ja "Blitter".


title: Apusuoritin

text: Uudempaa kehitysuuntausta ovat "Vision processing unit" (VPU) suorittimet konenäköä tehostamaan.


title: Gese Althna

text: Gese Althna (mainittu 1637 – 1646) oli saksalaissyntyinen leskirouva, joka toimi Ruotsin vastikään perustetun postilaitoksen johtajana eli ylipostimestarina vuosina 1637–1643. Hän oli vastuussa myös Suomen postilaitoksen järjestämisestä.


title: Gese Althna

text: Althna oli syntynyt Saksassa ja tuli Ruotsiin Leipzigista yhdessä miehensä, Andreas Wechselin kanssa. Hän oli aiemmin ollut Ruotsin suurlähettiläs Anders Svenssonin palvelijatar. Kun Ruotsin posti perustettiin vuonna 1635, nimitti Axel Oxenstierna hänen miehensä johtamaan sitä. Andreas Wechsel kuoli kuitenkin jo vuonna 1637, mutta ennen kuolemaansa hän pyysi tehtävän antamista vaimolleen. Althna oli siis "Svean valtakunnan ylipostimestari" vuoteen 1643 saakka.


title: Gese Althna

text: Ylipostimestarin toimensa lisäksi hän vastasi myös Tukholman postin toiminnasta. Hänen tärkeimmät uskottunsa olivat valtakunnanvouti Bernhard Steen von Steenhausen ja Olof Jönsson. Yhdessä he suunnittelivat ja organisoivat Suomen postin. Vaikka Althna tunnetusti hoiti tehtävänsä menestyksellä, pantiin hänet viralta vuonna 1643. Irtisanomista perusteltiin muun muassa sillä, että hän oli nainen. Häntä pidettiin heikkona ja sopimattomana tämän tyyppiseen työhön.


title: Gese Althna

text: Althna sairastui irtisanomisen jälkeen ja muutti takaisin Saksaan. Lähteet eivät kerro, miten hän vietti loppuelämänsä. Hänen ja Andreas Wechselin poika jatkoi kuitenkin elämäänsä Ruotsissa.


title: Informaatiokulttuuri

text:
Informaatiokulttuurilla tarkoitetaan tapoja, joilla tietoa hallitaan, hankitaan ja käytetään organisaatioissa. Informaatiokulttuuri on esiintynyt käsitteenä jo 80-luvun lopulta saakka, tosin käsitteestä on paljon erilaisia tulkintoja. Informaatiokulttuuri on yhdistettävissä läheisesti muun muassa organisaatiokulttuuriin ja informaatioteknologiaan.
Informaatiokulttuuri on käsite, joka liittyy organisaation suhtautumiseen siellä esiintyvään informaatioon. Jokaisessa organisaatiossa on omanlaisensa informaatiokulttuuri, joka vaikuttaa kaikkeen organisaatiossa tapahtuvaan toimintaan. Informaatiokulttuurin analysoiminen ja ymmärtäminen antaa paremmat valmiudet kehittää organisaation sisäisiä toimia, järjestelmiä ja käytäntöjä.
Kehittynyt informaatiokulttuuri on yhdistettävissä toimivaan ja tulokselliseen liiketoimintaan. Toimiva informaatiokulttuuri koostuu organisaation yksilöistä, tavoista, järjestelmistä sekä arvoista, ja perustuu Widén-Wulffin (2005) mukaan seuraaviin kulmakiviin:
Aart de Heer (2006) kuvaa informaatiokulttuurin olevan yhdistelmä organisaation perusarvoja, yhteisön tietopääomaa sekä yhteisön jäsenten halua ja kykyä kasvattaa ja hyödyntää olemassa olevaa yhteistä tietopääomaa.
Savolainen (2000) jakaa informaatiokulttuurin kolmeen osaan:
Oliver & Foscarini ovat tutkineet informaatiokulttuuria pääasiallisesti yhteiskunnallisesta sekä organisatorisesta näkökulmasta. Yhteiskunnallisen informaatiokulttuurin yhteydessä on tuotu esiin myös käsite digitaalinen informaatiokulttuuri, joka keskittyy erilaisten informaatioteknologioiden vaikutukseen jokapäiväisessä tietokäyttäytymisessä.
Erilaisia informaatiokulttuureja on pyritty erittelemään, ja niiden vaikutusta organisaatioihin on tutkittu. Informaatiokulttuurin tutkimuksen yksi esimerkki on Åbo Akademin tutkijan Mariam Ginmanin tutkimus, jossa tarkasteltiin pienten ja keskikokoisten yritysten informaatiokulttuuria. Tutkimuksen avulla löydettiin neljä suuntausta:
Uusimpia informaatiokulttuurimalleja edustaa Toronton yliopiston Chun Wei Choon malli, joka käsittelee informaatiokäyttäytymistä ja informaatioarvoja ja -normeja. Informaatiokäyttäytyminen voi olla sisäisesti keskittynyttä, jolloin tiedonhankinta ja -käyttö on painottunut organisaatiossa oleviin ihmisiin ja toimintoihin, mikä ylläpitää tai vahvistaa organisaation identiteettiä ja parantaa sisäisiä toimintoja. Ulkoisesti keskittynyt informaatiokäyttäytyminen taas keskittyy enemmän toimintaympäristöön ja sen mahdollisiin muutoksiin. Informaatioarvot ja -normit voivat joko korostaa informaation jakamista tai kontrollointia ja yhtenäisyyttä.
Se, miten organisaatio luovii näiden piirteiden keskellä, kertoo lopulta siellä vallitsevan informaatiokulttuurin. Choo pystyi erittelemään neljä erilaista kulttuuria:
Kuitenkaan mikään organisaatio ei edusta vain yhtä informaatiokulttuuria, vaan siinä on piirteitä kaikista eri kulttuureista. Organisaation kannattaa miettiä, vastaako se omia tavoitteitaan ja voisiko sitä muuttaa.


title: Naalinhorsma

text: Naalinhorsma ("Epilobium latifolium") on isokukkainen horsmalaji.


title: Naalinhorsma

text: Naalinhorsma on monivuotinen ruoho, joka kasvaa 15–45 cm korkeaksi. Soikeat, ehytlaitaiset, sinivihreät lehdet sijaitsevat varressa kierteisesti. Kukintona on muutamasta kukasta muodostuva latvaterttu, jonka tukilehdet ovat varsilehtien kanssa samankokoiset. Kukat ovat violetinpunaiset ja horsmalle suuret, kolmesta neljään senttimetriä leveät. Neliliuskaisesti avautuva kotahedelmä on 3–6 cm pitkä.


title: Naalinhorsma

text: Naalinhorsmaa esiintyy sirkumboreaalisesti läpi pohjoisen arktisen vyöhykkeen Siperiassa, Alaskassa, Keski-Yhdysvalloissa, Kanadassa, Grönlannissa ja Islannissa. Lisäksi Keski- ja Itä-Aasian vuoristoissa, muun muassa Himalajalla. Pohjoismaissa vain Islannissa esiintyvä laji kasvaa melko yleisenä soramailla.


title: Ma ma

text: Ma ma (myös Ma Ma; ) on vuonna 2015 ensi-iltansa saanut Julio Médemin ohjaama ja käsikirjoittama espanjalainen draamaelokuva, jonka pääosaa näyttelee Penélope Cruz. Elokuvan muissa rooleissa ovat muun muassa Luis Tosar ja Asier Etxeandia. Ohjauksen, käsikirjoituksen ja leikkauksen ohella Médem myös tuotti elokuvan Penélope Cruzin, Álvaro Longorian ja Alexandra Lebretin kanssa.


title: Ma ma

text: "Ma ma" sai elokuvakriitikoilta lähinnä kielteiset arvostelut ja tuotti maailmanlaajuisesti 1,1 miljoonaa dollaria. Elokuva sai kolme Goya-ehdokkuutta.